Niat Puasa Ramadan Harian & Sebulan Dalam Bahasa Arab / Melayu / Rumi

NAK NIAT PUASA SEBULAN TERUS ATAU SETIAP SEMALAM DI BULAN RAMADAN?
Mungkin ini antara soalan yang sering menjadi tanda tanya bagi umat Islam setiap kali masuknya bulan puasa.

Sebenarnya, terdapat beberapa pendapat berkaitan hal niat puasa Ramadan ini.
Menurut laman web Mufti Wilayah Persekutuan, berikut adalah pendapat yang perlu kita tahu:

MAZHAB SYAFI’IE
Wajib berniat puasa pada setiap malam Ramadhan kerana ia adalah ibadah yang bersendiri yang tak terikat antara satu sama lain.

MAZHAB MALIKI
Seseorang itu diharuskan niat puasa sebulan pada malam Ramadhan yang pertama dan tak wajib niat setiap malam.

PANDANGAN SEBAHAGIAN ULAMA MAZHAB SYAFI’IE
Boleh berpegang pada pendapat mazhab Maliki dalam hal ini sebagai langkah bejaga-jaga dan dalam masa yang sama tetap wajib berniat pada setiap malam Ramadhan.

Jadi seeloknya kita buat kedua-duanya.
Niat sebulan, kemudian berniat juga di setiap malamnya.
Berikut adalah lafaz niat puasa harian dan puasa sebulan yang boleh dibacakan bermula malam 1 Ramadan.

Semoga Allah SWT terima semua ibadah puasa kita.


Perlu Atau Tak Memperbaharui Niat Puasa Setiap Malam? Ini Jawapan Mufti WP

Sudah masuk bulan Ramadan, mesti ramai dalam kalangan kita yang sedang memperbaharui segala ilmu untuk mengejar pahala dalam bulan yang mulia ini. Namun, yang paling penting dalam bulan Ramadan ini adalah untuk anda niat puasa dengan betul.
Ramai dalam kalangan kita yang masih tertanya-tanya sama ada perlu atau tidak untuk kita memperbaharui niat puasa setiap malam atau boleh sahaja niat puasa untuk satu bulan. Untuk mengurangkan rasa sangsi anda mengenai hal ini, berikut merupakan jawapan dari Mufti Wilayah Persekutuan.

KENA PERBAHARUI NIAT PUASA SETIAP MALAM KE?

Soalan:
Bagaimanakan caranya untuk berniat puasa? Perlukah saya memperbaharui niat pada setiap malam atau boleh saya niatkan 30 hari sekaligus?

Jawapan:
Alhamdulillah, segala puji bagi Allah SWT, selawat dan salam kepada junjungan besar Nabi Muhammad ﷺ, ahli keluarga baginda ﷺ, sahabat baginda ﷺ serta orang-orang yang mengikuti jejak langkah baginda ﷺ.

Niat merupakan syarat sah berpuasa dan hukumnya adalah wajib. Tanpa niat maka tidak sah puasa seseorang itu. Ini kerana berpuasa itu adalah satu ibadah (ibadah mahdhoh) dan sesuatu ibadah itu tidak sah melainkan disertakan bersamanya niat seperti mana solat. Firman Allah ﷻ:
وَمَآ أُمِرُوٓاْ إِلَّا لِيَعۡبُدُواْ ٱللَّهَ مُخۡلِصِينَ لَهُ ٱلدِّينَ
Maksudnya: “Pada hal mereka tidak diperintahkan melainkan supaya menyembah Allah dengan mengikhlaskan ibadat kepadaNya”.
(Al-Bayyinah: 5)
Begitu juga dengan sabda Nabi ﷺ:
إِنَّمَا الأَعْمَالُ بِالنِّيَّاتِ
Maksudnya: Hanyasanya perbuatan-perbuatan itu dengan niat
Riwayat Al-Bukhari (1)
Syarat-Syarat Niat

Dalam berniat untuk berpuasa, terdapat beberapa syarat yang perlu dipenuhi agar ianya dinamakan dengan berniat. Kebanyakan kitab-kitab fiqh telah menggariskan beberapa panduan dalam berniat ketika berpuasa bagi memudahkan umat Islam memahaminya. Antara yang disebutkan ialah:
Al-Jazm (الجزم): yang dimaksudkan di sini adalah benar-benar memastikan tanpa ragu-ragu.
Al-Ta’yiin (التعيين): iaitu penentuan jenis puasa. Seseorang yang ingin berpuasa perlulah menentukan jenis puasanya sama ada ianya puasa Ramadhan, wajib (qadha’, kaffarah, nazar) ataupun sunat (Isnin-Khamis, hari Arafah, ‘Asyura dsb.). Tidak memadai dengan berniat secara mutlaq untuk berpuasa.
Al-Tabyiit (التبييت): menetapkan niat pada malam hari. Waktunya adalah selepas tenggelamnya matahari sehinggalah terbitnya fajar sadiq (waktu bersahur juga masih dikira sebagai waktu untuk berniat). Ini adalah syarat di sisi al-Malikiyyah, al-Syafi’iyyah dan juga al-Hanabilah. Ini berdasarkan sebuah hadith Nabi ﷺ riwayat Hafsah R.Anha:
مَنْ لَمْ يُجْمِعِ الصِّيَامَ قَبْلَ الْفَجْرِ فَلاَ صِيَامَ لَهُ
Maksudnya: Barangsiapa yang tidak berniat (pada malam hari) sebelum terbit fajar, maka tiada puasa baginya (pada hari tersebut). Riwayat Abu Daud (2454). Status Hadith: Sahih.
Adakah perlu memperbaharui niat pada setiap malam atau berpada dengan niat 30 hari sekaligus dipermulaan niat?

Ini merupakan antara permasalahan yang sering timbul dikalangan masyarakat Islam dan menurut pembacaan kami, para ulama’ telah terbahagi kepada dua pendapat di dalam permasalahan ini:
Pertama: Boleh diniatkan terus sebulan berpuasa dan ini merupakan pendapat al-Imam Zufar dan al-Imam Malik. Mereka mengatakan bahawa berpadalah bagi seseorang itu untuk berniat sekali sahaja iaitu dengan meniatkan sebulan berpuasa pada awal permulaan niat.[1] Ianya sepertimana solat yang mana seseorang itu hanya perlu niat dipermulaan solat dan tidak perlu mengulanginya pada rakaat-rakaat yang lain. Begitu juga pendapat mereka bagi puasa yang berturutan seperti puasa kafarah dan juga puasa kafarah bagi had zihar.
Kedua: Tidak berpada dengan niat sebulan sekaligus bahkan perlulah memperbaharui niat pada setiap malam.[2] Ini adalah pendapat jumhur berdasarkan keumuman hadith Hafsah R.Anha sebelum ini. Ini kerana, puasa itu setiap harinya adalah ibadah yang bersendiri (mustaqil). Ia tidak terikat antara satu sama lain (dengan hari lain-lainnya). Puasa pada hari berikutnya juga tidak rosak sekiranya pada hari ini rosak. Tidak seperti solat yang mana sekiranya batal di rakaat pertama, maka batallah keseluruhan solat itu.
Tarjih
Berdasarkan dalil dan juga alasan yang diberikan dalam permasalahan ini, kami lebih cenderung kepada pendapat jumhur dan ianya juga adalah pendapat mazhab kita, mazhab al-Syafi’ie iaitu niat perlulah diperbaharui pada setiap malam untuk berpuasa. Adapun pendapat yang mengatakan boleh berniat sekaligus untuk berpuasa selama sebulan di permulaan niat, maka kami katakan tiada masalah untuk melakukannya sebagai langkah berjaga-jaga dan dalam masa yang sama hendaklah seseorang itu berniat juga pada setiap malam.
Wallahu a’lam.Akhukum fillah,
S.S Datuk Dr. Zulkifli Bin Mohamad Al-Bakri
Sumber: Mufti Wilayah Persekutuan


Niat Solat Jamak & Qasar Ketika Musafir – Panduan Ringkas Oleh JAKIM

“Eh, lupalah macam mana cara solat jamak dan qasar. Kena lebih berapa km perjalanan ye boleh buat solat ni?”
Apabila mengembara atau membuat perjalanan jauh, kita diberi keringanan untuk mengerjakan solat jamak dan qasar sekiranya memenuhi syarat-syaratnya.

Antara hikmah disyariatkan solat jamak dan qasar adalah :

Meringankan / memudahkan umat Islam untuk menunaikan solat dalam perjalanan.
Tanda kasih sayang Allah kepada manusia.
Supaya solat fardhu dapat dilaksanakan dalam apa kedaan sekalipun.
Menggalakkan umat Islam bermusafir / melancong / ziarah-menziarahi bagi menambahkan keimanan dan mengeratkan tali persaudaraan.

Secara ringkasnya, solat jamak bererti solat yang dihimpunkan, manakala solat qasar pula bermaksud solat yang dipendekkan.

Jom kita refresh semula dan fahamkan panduan cara solat jamak dan qasar ini supaya mudah untuk kita mengerjakannya nanti.

Cara Solat Jamak & Qasar Yang Mudah Mengikut Panduan JAKIM
SOLAT QASAR
Pengertian Solat Qasar

Dari segi bahasa : Pendek dan ringkas.
Dari segi istilah : Memendekkan solat jenis 4 rakaat kepada 2 rakaat.

*Solat yang boleh diqasarkan ialah Solat Zuhur, Asar dan Isyak.
SYARAT-SYARAT SOLAT QASAR

Hendaklah melepasi sempadan kawasan tempat tinggal.
Tidak berniat bermukim melebihi 4 hari, tidak termasuk perjalanan pergi dan balik.
Tidak berimamkan imam yang solat tamam (sempurna) rakaatnya.
Masih dlm keadaan musafir ketika mengerjakan solat Qasar.

Cara Solat Qasar

Dikerjakan hanya 2 rakaat.
Lafaz niat adalah seperti berikut ;

أُصَلِّي فَرْضَ الظُّهْرِ/ العَصْر/ العِشـَاءِ رَكَعَتَيْنِ قَصْـرًا لله تعالى
Maksudnya: Sahaja Aku solat fardhu Zohor/Asar/Isya’ 2 rakaat Qasar kerana Allah Taala.
Baca juga : Musafir Boleh Jamak 3 Hari, Tapi Macam Mana Nak Kira Hari Pergi & Balik? Ini Penjelasan Mufti WP
Foto Kredit: panoramio.com
SOLAT JAMAK
Pengertian Solat Jamak

Dari segi bahasa : Himpun @ kumpul
Dari segi istilah : Menghimpunkan 2 solat fardhu dalam satu waktu dgn syarat-syarat tertentu.

*Solat Jamak adalah terdiri daripada Zohor dan Asar, Maghrib dan Isya’.
Solat Jamak Taqdim & Jamak Ta’khir
Solat Jamak terbahagi kepada 2 iaitu:
1. JAMAK TAQDIM
Maksudnya : Menghimpunkan 2 solat Fardhu dalam waktu pertama. Cthnya menghimpunkan solat Zohor dan Asar dan menunaikannya dalam waktu Zohor.
SYARAT-SYARAT JAMAK TAQDIM
1. Niat
Niat jamak dalam waktu pertama (Zohor/Maghrib).
Niat hendaklah dilakukan dalam solat terutama ketika takbiratulihram.
Walau bagaimanapun, boleh dilakukan niat semasa (pada mana-mana bahagian) solat yang pertama sekalipun semasa memberi salam.
(Bukannya selepas memberi salam sebab solat sudah habis/selesai).
2. Tertib
Bertertib iaitu memulakan solat yang pertama (Zohor/Maghrib), kemudian diikuti dgn solat yang kedua (Asar/Isya) kerana waktu solat Jamak Taqdim adalah untuk waktu yang pertama (Zohor/Maghrib), sedangkan solat yang kedua (Asar/Isya), adalah pengikut bagi solat yang pertama, maka mestilah solat yang diikuti (solat pertama).
Jika dilakukan solat kedua-duanya dengan didahului oleh solat yang pertama, tiba-tiba terbatal solat yang pertama kerana tidak sempurna syarat dan rukunnya, maka terbatal juga solat yang kedua.
Walau bagaimanapun, solat yang kedua menjadi solat sunat mengikut pendapat yang asah.
3. Berturut-turut
Berturut-turut kedua-dua solat iaitu tidak berlaku pemisahan yang lama di antara kedua-dua solat kerana jamak telah menjadikan kedua-dua solat tersebut sebagai satu solat, maka mestilah bersambung di antara kedua-duanya seperti rakaat-rakaat solat.
Kalau dipisahkan kedua-duanya oleh masa yang panjang walaupun kerana keuzuran seperti terlupa atau pitam, terbatallah jamak.
Maka wajiblah ditunda solat yang kedua kepada waktunya sendiri kerana tidak memenuhi syarat jamak.
Walau bagaimanapun, jika dipisahkan kedua-duanya umtuk tempoh sekejap seperti oleh azan, iqamah dan bersuci maka tidak terbatal Jamak.
Tidak membatalkan jamak jika terpisah di antara 2 solat kerana mendapatkan sedikit air untuk berwudhuk kerana perbuatan tersebut adalah keperluan solat sebagaimana Iqamah, malah lebih utama lagi kerana wudhuk adalah syarat sah solat tetapi iqamah bukan syarat.
4. Masih Dalam Perjalanan
Perjalanan berterusan sehingga masuk waktu solat kedua (sekurang-kurangnya TakbiratulIhram solat yang kedua).
Sekalipun, selesai musafir tidak lama setelah TakbiratulIhram solat yang kedua.
Tetapi jika selesai musafir sebelum memulakan solat yang kedua, maka tidak sah jamak kerana hilang sebab yang membolehkannya.
5. Kekal Waktu Solat Pertama
Kekal waktu solat yang pertama dengan yakin sehingga mendirikan solat yang kedua.
6. Sah Solat Yang Pertama
Zan (sangkaan yang kuat) bahawa solat yang pertama itu sah.
Foto Kredit : picssr.com
Cara Solat JAMAK TAQDIM
1. Sunat @ afdhal melakukan solat waktu pertama dahulu (Zohor/Maghrib) kemudian diikuti oleh Solat Waktu kedua (Asar/Isya’)
2. Selepas salam solat pertama, sunat iqamah dan kemudian dirikan solat yang kedua.
3. Contoh lafaz niat Solat JAMAK TAQDIM
Niat Solat Jamak Taqdim Zohor dan Asar
أُصَلِّي فَرْضَ الظُّهْرِ اَرْبَعَ رَكَعَاتٍ مَجْمُوْعًا إِلَيْهِ العَصْر جَمْعَ تَقْدِيْمٍ لله تعالى
Maksudnya : Sahaja Aku solat fardhu Zohor 4 rakaat dihimpunkan solat Asar kepadanya Jamak Taqdim kerana Allah Taala.
أُصَلِّي فَرْضَ العَصْر اَرْبَعَ رَكَعَاتٍ مَجْمُوْعًا إِلى الظّهْر جَمْعَ تَقْدِيْمٍ لله تعالى
Maksudnya : Sahaja Aku solat fardhu Asar 4 rakaat dihimpunkan kepada Zohor Jamak Taqdim kerana Allah Taala.
Niat Solat Jamak Taqdim Solat Maghrib dan Isya’
أُصَلِّي فَرْضَ المَغْرِبِ ثَلَثَ رَكَعَاتٍ مَجْمُوْعًا إِلَيْهِ العِشـَاءِ جَمْعَ تَقْدِيْمٍ لله تعالى
Maksudnya : Sahaja Aku solat fardhu Maghrib 3 rakaat dihimpunkan solat Isya’ kepadanya Jamak Taqdim kerana Allah Taala.
أُصَلِّي فَرْضَ العِشـَاءِ اَرْبَعَ رَكَعَاتٍ مَجْمُوْعًا إِلى المَغْرِبِ جَمْعَ تَقْدِيْمٍ لله تعالى
Maksudnya : Sahaja Aku solat fardhu Isya’ 4 rakaat dihimpunkan kepada Maghrib Jamak Taqdim kerana Allah Taala.

Cara Solat JAMAK TA’KHIR
Maksudnya: Menghimpunkan 2 solat Fardhu dalam waktu kedua.
Contohnya menghimpunkan solat Zohor dan Asar dan menunaikannya dalam waktu Asar.
SYARAT-SYARAT SOLAT JAMAK TA’HIR
1. Niat
Berniat melakukan solat Jamak Taqdim dalam waktu pertama (Zohor/Maghrib).
Niat hendaklah dilakukan seblum habis waktu solat yang pertama. Sekalipun waktu yang masih ada itu sekadar satu rakaat sahaja.
2. Masih Dalam Perjalanan
Masih dalam perjalanan sehingga kedua-dua solat selesai didirikan.
* Tertib tidak menjadi wajib kerana waktu bagi solat yang kedua (Asar/Isya’), telah masuk waktu bagi solat yang pertama (Zohor/Maghrib).
Oleh itu boleh didahulukan mana-mana solat sama ada solat pertama atau solat kedua.
Cara melakukan solat JAMAK TA’KHIR
1. Sunat @ afdhal melakukan solat waktu kedua dahulu (Asar/Isya’) kemudian diikuti oleh Solat Waktu pertama (Zohor/Maghrib)
2. Selepas salam solat waktu kedua, sunat iqamah dan kemudian dirikan solat waktu yang pertama.
3. Contoh lafaz niat Solat JAMAK TA’HIR
Niat Solat Jamak Ta’khir Zohor dan Asar
أُصَلِّي فَرْضَ العَصْر اَرْبَعَ رَكَعَاتٍ مَجْمُوْعًا إِلَيْهِ الظُّهْرِ جَمْعٍ َ تَأْخِيْرٍ لله تعالى
Maksudnya : Sahaja Aku solat fardhu Asar 4 rakaat dihimpunkan kepada Zohor Jamak Ta’hir kerana Allah Taala.
أُصَلِّي فَرْضَ الظُّهْر اَرْبَعَ رَكَعَاتٍ مَجْمُوْعًا إِلى العَصْر جَمْعَ تَأْخِيْرٍ لله تعالى
Maksudnya : Sahaja Aku solat fardhu Zohor 4 rakaat dihimpunkan solat Asar kepadanya Jamak Taqdim kerana Allah Taala.
Niat Solat Jamak Ta’khir Solat Maghrib dan Isya’
أُصَلِّي فَرْضَ العِشـَاءِ اَرْبَعَ رَكَعَاتٍ مَجْمُوْعًا إِلَيْهِ المَغْرِبِ جَمْعَ تَأْخِيْرٍ لله تعالى
Maksudnya : Sahaja Aku solat fardhu Isya’ 4 rakaat dihimpunkan kepada Maghrib Jamak Ta’hir kerana Allah Taala.
أُصَلِّي فَرْضَ المَغْرِبِ ثَلَثَ رَكَعَاتٍ مَجْمُوْعًا إِلى العِشـَاءِ جَمْعَ تَأْخِيْرٍلله تعالى
Maksudnya : Sahaja Aku solat fardhu Maghrib 3 rakaat dihimpunkan solat Isya’ kepadanya Jamak Ta’hir kerana Allah Taala.

SOLAT QASAR DAN JAMAK
Selain daripada melakukan solat secara Qasar @ Solat secara Jamak, kita juga diharuskan untuk mengerjakan Solat Qasar dan Jamak secara serentak.
Ini bermaksud kita menghimpunkan dan memendekkan solat sekaligus ketika sedang bermusafir.
Cara Mengerjakan Solat Qasar dan Jamak Serentak
Cara mengerjakan Solat Qasar dan Jamak adalah sama seperti mengerjakan solat Jamak Taqdim dan Solat Jamak Ta’khir, cuma ditambah Qasar sahaja iaitu Solat Zohor / Asar/ Isya’ dipendekkan menjadi 2 rakaat sementara solat Maghrib kekal 3 rakaat.
Contoh Lafaz Niat Solat Jamak Dan Qasar
Niat Solat Jamak Taqdim dan Qasar Zohor dan Asar
أُصَلِّي فَرْضَ الظّهْرِ رَكَعَتَيْنِ قَصْـرًا مَجْمُوْعًا إِلَيْهِ العَصْر جَمْعَ تَقْدِيْمٍ لله تعالى
Maksudnya : Sahaja Aku solat fardhu Zohor 2 rakaat Qasar dihimpunkan solat Asar kepadanya Jamak Taqdim kerana Allah Taala.
أُصَلِّي فَرْضَ العَصْر رَكَعَتَيْنِ قَصْـرًا مَجْمُوْعًا إِلى الظُّهْر جَمْعَ تَقْدِيْمٍ لله تعالى
Maksudnya : Sahaja Aku solat fardhu Asar 2 rakaat Qasar dihimpunkan kepada Zohor Jamak Taqdim kerana Allah Taala.
Niat Solat Jamak Taqdim dan Qasar Maghrib dan Isya’
أُصَلِّي فَرْضَ المَغْرِبِ ثَلَثَ رَكَعَاتٍ مَجْمُوْعًا إِلَيْهِ العِشـَاءِ جَمْعَ تَقْدِيْمٍ لله تعالى
Maksudnya :  Sahaja Aku solat fardhu Maghrib 3 rakaat dihimpunkan solat Isya’ kepadanya Jamak Taqdim kerana Allah Taala.
أُصَلِّي فَرْضَ العِشـَاءِ رَكَعَتَيْنِ قَصْـرًا مَجْمُوْعًا إِلى المَغْرِبِ جَمْعَ تَقْدِيْمٍ لله تعالى
Maksudnya : Sahaja Aku solat fardhu Isya’ 2 rakaat Qasar dihimpunkan kepada Maghrib Jamak Taqdim kerana Allah Taala.
Niat Solat Jamak Ta’khir dan Qasar Zohor dan Asar
أُصَلِّي فَرْضَ العَصْر رَكَعَتَيْنِ قَصْـرًا مَجْمُوْعًا إِلَيْهِ الظُّهْرِ جَمْعٍ َ تَأْخِيْرٍ لله تعالى
Maksudnya : Sahaja Aku solat fardhu Asar 2 rakaat dihimpunkan kepada Zohor Jamak Ta’hir kerana Allah Taala.
أُصَلِّي فَرْضَ الظُّهْر رَكَعَتَيْنِ قَصْـرًا مَجْمُوْعًا إِلى العَصْر جَمْعَ تَأْخِيْرٍ لله تعالى
Maksudnya : Sahaja Aku solat fardhu Zohor 2 rakaat dihimpunkan solat Asar kepadanya Jamak Taqdim kerana Allah Taala.
Niat Solat Jamak Ta’hir dan Qasar Maghrib dan Isya’
أُصَلِّي فَرْضَ العِشـَاءِ رَكَعَتَيْنِ قَصْـرًا مَجْمُوْعًا إِلَيْهِ المَغْرِبِ جَمْعَ تَأْخِيْرٍ لله تعالى
Maksudnya : Sahaja Aku solat fardhu Isya’ 2 rakaat dihimpunkan kepada Maghrib Jamak Ta’hir kerana Allah Taala
أُصَلِّي فَرْضَ المَغْرِبِ ثَلَثَ رَكَعَاتٍ مَجْمُوْعًا إِلى العِشـَاءِ جَمْعَ تَأْخِيْرٍلله تعالى
Maksudnya : Sahaja Aku solat fardhu Maghrib 3 rakaat dihimpunkan solat Isya’ kepadanya Jamak Ta’hir kerana Allah Taala.
Baca juga : Bagi Yang Bermusafir, Ini Hukum Solat Terawih Lepas Solat Jamak Taqdim Tanpa Menunggu Waktu Isyak
Foto Kredit : tazkirah.net
Islam Itu Mudah, Tiada Lagi Alasan!
Orang musafir sering mengalami masalah dalam perjalanannya, sukar untuk berhenti solat dan sebagainya, maka dari itulah Allah memberikan kemudahan kepada umat Islam untuk jamak dan qasar solat fardhunya.
Hukum solat jamak dan Qasar ini adalah harus, terpulang kepada orang yang musafir untuk mendirikan solat sempurna atau jamak dan qasar, tidak menjadi masalah.
Kalau nak buat jamak qasar tidak menjadi masalah atau tidak mahu buatpun tidak menjadi masalah.
Yang penting, tiada alasan lagi bagi orang yang musafir untuk meninggalkan solat fardhu ya!
*Sumber pautan asal di laman web JAKIM: http://kemusykilan.islam.gov.my/index_jawapan.php?ids=26595&q=


Nicholas Sagau Dilantik Presiden Malaysian Digital Association Baharu

Malaysian Digital Association mengumumkan Encik Nicholas Sagau, Ketua Pegawai REV Media Group  dan Eileen Ooi Pengarah Urusan PHD Malaysia sebagai Presiden dan Naib Presiden pada Mesyuarat Agung Tahunan ke-11.
MALAYSIAN DIGITAL ASSOCIATION UMUM PRESIDEN DAN NAIB PRESIDEN BAHARU

Nicholas Sagau berkata, “Saya rasa ini satu penghormatan dan kesempatan untuk memimpin persatuan. Ini adalah tahun yang mencabar tetapi kami akan bekerja keras untuk memperluas kapasiti MDA sebagai platform untuk menangani cabaran mendesak penerbit digital tempatan, agensi media dan agensi digital melalui wabak yang sedang berlanjutan kerana ia memberi kesan yang besar kepada perniagaan”
Beliau juga berkata bahawa mereka berhasrat untuk mencapai kejayaan dengan bekerjasama sebagai satu ekosistem dan yang lebih penting lagi, mewakili agenda ketiga-tiga sektor digital ini kepada kerajaan.

Mesyuarat itu juga melantik Aravind Menon, Ketua Pembekalan & Pembangunan Produk GroupM Malaysia sebagai Setiausaha dan Sophia To, Ketua Strategi & Pembangunan Perniagaan, SEA ADV Malaysia Sdn Bhd sebagai Bendahari. Ahli majlis yang dipilih ialah 16 TWO Communication Labs Sdn. Bhd., Astro Radio Sdn. Bhd., Carat Media Services (M) Sdn. Bhd., Google Malaysia Sdn. Bhd., IPG Mediabrands Sdn.Bhd., Mudah.my Sdn. Bhd., Nuffnang Sdn. Bhd., Rev Social Malaysia Sdn. Bhd. dan Star Media Group Berhad.

MENINGKATKAN INDUSTRI DIGITAL

Eileen Ooi yang mewakili Omnicom Media Group (M) Sdn Bhd berkata, “Adalah satu penghormatan untuk mengambil jawatan sebagai Naib Presiden tambah pula bersama-sama dengan pasukan majlis elit. Saya berharap dapat terus meningkatkan peranan MDA dalam membuat lompatan dalam industri digital Malaysia! “
Eileen juga menyuarakan bahawa Industri digital Malaysia telah meningkat dalam beberapa tahun terakhir dan perjalanan ini pasti akan membawa kita ke tahap kegembiraan yang lain. Beliau juga berharap dapat bekerjasama dengan ahli majlis baru untuk membuka lebih banyak peluang. Ini adalah untuk terus menyediakan platform untuk orang ramai bertemu, belajar dan bekerjasama dalam meningkatkan industri.
Malaysian Digital Association (MDA) ditubuhkan pada tahun 2009 dan sebelum ini di bawah pimpinan Encik Serm Teck Choon. Sejumlah projek dan aktiviti yang berjaya diatur seperti “Digital Wednesday” yang diadakan setiap suku tahun yang terkenal di mana ia menawarkan peluang rangkaian untuk penerbit tempatan, agensi media dan pengiklan dengan penceramah dari bidang yang relevan berkongsi wawasan dan pengetahuan kepada industri, “D Awards” yang meraikan dan menghargai karya inovatif terbaik dalam mengembangkan produk digital, merancang dan melaksanakan kempen pemasaran digital.


Nihon Boleh Bantu Anda Untuk Dapatkan Kulit Glowing Yang Lebih Natural! Tak Perlu Banyak Produk Pun!

Selalu tengok muka orang yang glowing dan gebu macam mochi ni mesti terdetik juga dalam hati,
“Bestnya kalau dapat kulit macam tu tapi.. mesti kena pergi klinik aesthetic yang mahal-mahal tu kan? Mesti kena habis beribu-ribu ringgit.. Haih, dalam mimpi jelah boleh dapat kulit macam tu..”

Ha…Siapa kata? Chin up guys, jangan la down dulu. Ni admin nak kongsikan cara untuk dapatkan kulit yang lebih glowing dengan produk yang minimal dan yang paling penting, nampak lebih natural!

TAK PERLU KE JEPUN, SEKARANG DAH TAK MUSTAHIL BOLEH DAPAT ‘KULIT MOCHI’ JEPUN UNTUK RAKYAT MALAYSIA!

Seperti yang kita tahu, teknologi di Jepun memang jauh lebih maju dari kita. Bukan itu sahaja, mereka juga seringkali mempunyai teknik yang lebih berkesan dan antara yang paling famous ialah teknik ‘Mochi Skin’.
Teknik ni dibawakan ke Malaysia oleh NIHON tau pada tahun 2019 supaya rakyat Malaysia juga dapat kulit yang sihat sama macam orang jepun.
Kalau anda nak tahu, NIHON mempunyai kira-kira 78 ribu pengguna yang sangat-sangat berpuas hati dengan perubahan Mochi Skin mereka!
Nak jadi antara 78 ribu pengguna tu? Boleh! NIHON baru-baru ni ada keluarkan produk baru untuk tingkatkan level penjagaan muka anda!
MEMPERKENALKAN NIHON INSTANT PORE ERASER!
Salah satu masalah penjagaan muka yang sering kita dengar adalah masalah pori. Sama ada liang pori terlalu besar, tersumbat, terbuka dan sebagainya.

Antara manfaat lain produk ini ialah:

Memperbaiki tekstur kulit tidak sekata
Menyerap lebihan sebum
Meminimumkan penampakkan pori
Menjadikan kulit anda lebih lembut

NIHON INSTANT PORE ERASER tahan lebih lama dan serta merta tau! Tak payah nak tunggu lama-lama pun, lepas pakai terus boleh nampak perbezaannya.
Komited untuk rakyat Malaysia ni dapatkan kulit seakan mochi yang diidamkan, NIHON Instant Pore Eraser ni diformulasikan oleh dermatologist yang sama formulasikan Japanese Mochi Skin tu tau!
Jadi anda boleh pakai produk ini dengan lebih yakin!
NIHON Instant Pore Eraser ni juga membuatkan kulit EXTRA lembap & kaburkan liang pori tau!

@nynabukater Pakej buat eksperimen… #tiktokguru #BeautyGuru #beautyhacks ♬ DJ Sipak Nando Nando Meyden x DedeOmat – dedeomat

Bila pori anda tidak lagi kering dan kusam, serta tidak ketara, ha..dari situ lah kulit anda akan jadi lebih glowing dan lembut. Terus jadi macam matte gitu. Teksturnya juga lebih ringan.
Lepas ni kalau pakai make-up pun tak ada masalah dah guys, bila pori tidak bermasalah dan kulit lebih licin, make-up juga akan tahan dengan lebih lama! Bestnyaaa! Tak payah touch-up banyak kali dah.
Produk ini juga sesuai untuk ibu mengandung dan juga ibu yang sedang menyusu. Semua pun boleh cantik!
Bukan itu sahaja, yang buatkan produk ni lagi best adalah ia dilengkapi dengan semua bahan-bahan yang kulit anda perlukan.

Dirumus dengan Asid Hyaluronik,Vitamin E dan Minyak Vitex produk ini sememangnya sesuai untuk semua jenis kulit! Tak kisah la kulit berminyak, kombinasi atau kering. Bahan-bahan yang digunakan ini boleh bantu untuk perbaiki kulit anda tu.
Nak pakai produk ni pun simple sangat, ikut je langkah di bawah ni:

Langkah 1: Cuci muka dengan pembersih muka dahulu
Langkah 2: Dapkan toner ke muka
Langkah 3: Dapkan serum pula
Langkah 4: Pakai pelembap
Langkah 5: Tutup pori-pori dengan Instant Pore Eraser
Langkah 6: Lengkapkan rutin anda dengan pemakaian sunscreen!

Nak guna waktu malam pun boleh tak ada masalah!
Dah ready nak beli? Ha, sekarang ada promosi tau!

Mesti anda dah excited nak beli produk ni kan? Haa tak banyak produk yang boleh bantu baiki pori tau. Terdapat beberapa set yang sedang dipromosikan, anda boleh beli mengikut kesesuaian yang anda mahukan!
Antara set yang anda boleh pilih ialah:

Klik sini untuk lihat lebih banyak produk lagi!
Rugi kalau tak dapatkan produk terhangat dipasaran masa promosi ni, memang sangat berbaloi! Alang-alang nak beli tu apa kata anda mendaftar sekali untuk menjadi ahli “Mochi Skin Club“? Boleh tebus mata ganjaran sehingga 300 mata ganjaran tau!
Mochi point tersebut anda boleh tukarkan kepada diskaun bila anda buat pembelian seterusnya.
So apa lagi guys? Takkan nak tengok je kulit orang lain jadi macam mochi? Jom dapatkan kulit yang lebih glowing hari ini!

Anda boleh klik link dibawah untuk dapatkan info lebih lanjut:
Facebook Group: facebook.com/groups/japanesemochiskin
Facebook Rasmi NIHON: facebook.com/nihonskin
Instagram: instagram.com/nihonskin
Tiktok: tiktok.com/@nihonskin


Baru Nikah Sebulan Tapi Kandungan Dah 6 Minggu? Ini 5 Perkara Yang Ramai Keliru

Masih ada segelintir daripada masyarakat yang memandang serong pada pengantin perempuan yang hamil pada awal perkahwinan. Sampaikan ada yang tergamak mengatakan mereka melakukan hubungan tidak halal sebelum bernikah.
Sebagai masyarakat berilmu dan bakal ibu bapa, adalah penting untuk faham konsep usia janin dalam kandungan sebelum menyebarkan fitnah secara melulu.

5 Perkara Yang Perlu Anda Faham Tentang ‘Bunting Pelamin’
Mari fahami bagaimana bunting pelamin boleh terjadi dan apakah rasional di sebaliknya.
1. Cara Pengiraan Kitaran haid
Dalam meniti bahtera perkahwinan, bukan sahaja mental dan fizikal perlu dipersiapkan. Ilmu penting seperti kesihatan wanita juga perlu diambil tahu oleh kedua-dua suami dan isteri. Yang paling asas, kenalah tahu cara mengira kitaran haid dengan tepat.

Satu kitaran haid selalunya memakan masa selama 28 hari, ada yang lebih atau kurang sedikit – bergantung kepada tubuh wanita. Hari pertama wanita haid dikira sebagai last menstrual period (LMP). Ovari pula akan menghasilkan telur pada hari ke 14 iaitu pada saat wanita paling subur. Sperma yang berada di dalam rahim boleh hidup sehingga 3 ke 7 hari bagi mencapai persenyawaan.

Jika persenyawaan berjaya, maka wanita tersebut akan ‘missed period’ seterusnya. Jika tidak, wanita tersebut akan datang haid seperti biasa dan kitaran haid bermula semula.
Foto Kredit: nymag.com
2. Cara Menganggar Usia Janin
Seterusnya, jom fahami pula bagaimana mengira usia janin yang biasa dilakukan oleh doktor.
Bagi wanita yang mula tidak datang bulan dalam tempoh seminggu dua selepas melakukan hubungan, mereka cenderung untuk melakukan ujian kehamilan sendiri sebelum berjumpa doktor. Ada yang terkejut apabila doktor memberitahu bahawa usia kehamilan mereka mencecah sehingga 6 minggu walaupun baru sebulan berkahwin.
Ini kerana doktor akan mengira usia kehamilan mengikut tarikh hari pertama haid (LMP) walaupun anda tidak melakukan sebarang hubungan pada waktu tersebut. Doktor mengambil kira hari LMP kerana hari tersebut merupakan termasuk dalam satu kitaran haid.
Selain itu, adalah agak mustahil untuk menganggar secara tepat usia janin kerana benih lelaki yang tinggal di dalam wanita memerlukan masa untuk disenyawakan dengan ovum dan tidak semestinya berlaku pada hari yang sama pasangan melakukan hubungan intim.

3. Anggaran Berdasarkan Kitaran Haid, Bukan Tarikh Perkahwinan
Berdasarkan 2 konsep yang diterangkan di atas, penting untuk kita faham bahawa usia kehamilan dikira berdasarkan hari pertama period terakhir (LMP) dan bukan berdasarkan tarikh perkahwinan.
Contohnya begini:
Tarikh hari pertama haid (LMP) isteri :17 Februari 2017
Tarikh bernikah : 8 Mac 2017
Tarikh berjumpa doktor : 22 Mac 2017
Kiraan Usia Kehamilan Yang SALAH : 8 Mac 2017 – 22 Mac 2017 = 14 Hari / 2 Minggu
Kiraan Usia Kehamilan Yang BENAR : 17 Februari 2017 – 22 Mac 2017 = 1 Bulan 5 Hari
Selalunya, di klinik kerajaan mereka akan gunakan alat yang lebih kurang di bawah ini.
Foto Kredit: mdpocket.com
4. Pentingnya Berpegang Kepada Usia Kandungan Yang Ditetapkan Doktor
Selalunya doktor akan memberi due date 40 minggu selepas hari pertama LMP sebagai anggaran. Seterusnya, anda akan menjalani pemeriksaan berkala untuk memastikan kesihatan dan perkembangan kandungan adalah amat penting supaya bayi sentiasa dalam keadaan sihat. Doktor akan memberi garis panduan terbaik berdasarkan usia kehamilan dengan tepat agar anda lebih bersedia untuk melahirkan bayi.
Jangan kerana malu menerima hakikat ‘bunting pelamin’, anda bertindak untuk sengaja melewatkan usia kehamilan sebanyak dua minggu berbanding tarikh due date yang diberikan oleh pakar. Tindakan ini akan membahayakan kedua-dua ibu dan anak dalam kandungan. Kandungan yang terlebih usia akan menyebabkan janin mudah terputus bekalan nutrisi dalam kandungan. Hal ini akan menyebabkan komplikasi sehingga boleh menyebabkan bayi mati dalam kandungan.
Pentingkan kesihatan diri dan kandungan dahulu sebelum mendengar tohmahan dari orang lain. Memberi maklumat palsu atau mengubah usia kehamilan yang ditentukan boleh mendatangkan risiko kepada bakal ibu.
Foto Kredit: onfertility.com
5. Bagaimana Kalau Tak Tetap Haid?
Doktor akan mengikut anggaran usia kehamilan berdasarkan tarikh LMP sekiranya wanita tersebut benar-benar yakin akan tarikh tersebut dan tidak bergantung kepada sebarang ubat.
Tetapi, jika wanita itu tidak pasti dan sering mengalami kitaran haid yang tidak teratur, doktor boleh melakukan imbasan ultrasound bagi mendapatkan kepastian.
Namun, anggaran melalui cara ini biasanya agak sukar dibuat melainka apabila kandungan sudah semakin membesar. Jika keputusan ultrasound menunjukkan bahawa bayi berkembang melebihi usia seminggu daripada tarikh LMP, maka doktor akan berpandu kepada usia yang ditunjukkan berdasarkan ultrasound.
Foto Kredit: Voisin/Phanie / Rex Features
Tambah Ilmu, Elak Percaya Fitnah
Pada zaman yang serba maju ini, mentaliti mundur daripada masyarakat tidak seharusnya diterima sebulat-bulatnya. Tanpa fakta yang berasas, elakkan menabur fitnah tanpa usul periksa.
Jika anda ditakdirkan ‘bunting pelamin’, bersyukurlah dan terima kenyataan ini dengan positif kerana ramai yang telah menunggu bertahun-tahun lamanya untuk mendapatkan zuriat. Dengan penjelasan ini juga, diharapkan anda dan pasangan dapat lebih fokus untuk memikul tanggungjawab baru sebagai suami isteri dan ibu bapa tidak lama lagi.


Nikmati 4 Faedah Pada Peranti HUAWEI Baru & Muat Turun Aplikasi Dengan Cepat, Mudah & Selamat!

Anda pasti suka jika dapat panduan atau tips untuk sesuatu perkara. Haa, kali ini kami nak kongsikan panduan untuk anda yang menggunakan atau ingin menggunakan peranti daripada HUAWEI.
Ada 4 perkara penting yang perlu anda take note dan ianya dijamin dapat memberikan pengalaman terbaik bila anda menggunakan mana-mana peranti HUAWEI.

Pelbagai kelebihan apabila anda menggunakan peranti HUAWEI
Selain dapat merasai pengalaman menggunakan peranti yang hebat, pengguna HUAWEI juga akan menikmati banyak faedah yang best tau. Antaranya ialah :

1. Percuma ruang penstoran

Anda akan dapat ruang penstoran bersaiz 50GB, 200GB atau sehingga 2,048GB* di HUAWEI Cloud selama sebulan. Ianya percuma untuk anda antara 1 Julai sehingga 31 Disember 2020*. Anda boleh menebus hanya dengan beberapa langkah mudah ni.
LANGKAH 1 : Pilih ‘Upgrade Storage’
LANGKAH 2 : Pilih saiz penstoran yang anda nak (50GB/200GB/2,048GB)
LANGKAH 3 : Klik ‘Buy’ > pilih ‘Next’
LANGKAH 4 : Pilih ‘Add bank card’, masukkan butiran kad bank anda
LANGKAH 5 : Klik ‘Confirm’ dan ruang penstoran HUAWEI Cloud anda dah pun ditingkatkan
2. Keahlian VIP eksklusif di platform penstriman video
Sebagai pengguna HUAWEI, anda juga dapat menikmati keahlian VIP eksklusif di TVB, Mango TV, VIU dan Dimsum. Semua ini percuma untuk 3 bulan* tau!
3. Belajar perkara baru melalui video dengan mereka yang pakar

Anda juga dapat belajar melalui 300 video pendidikan secara percuma di HUAWEI Academy. Video-video ini menampilkan 22 pakar terlatih dan berpengalaman seperti ah Goh Liu Ying, Peter Davis, Sangeeta, dan Syed Adney dalam bidang masing-masing.
Ini bertujuan untuk membantu penonton mengembangkan, mempertajam dan menguasai kemampuan anda dalam pelbagai bidang. Antaranya akademik, seni mempertahankan diri, futsal dan berbasikal.

4. Pelbagai ganjaran & hadiah eksklusif dengan HUAWEI AppGallery

HUAWEI AppGallery bukan saja mempunyai banyak aplikasi kesukaan rakyat Malaysia, tapi ia juga selamat, senang dan senang digunakan. Paling seronok, anda yang menggunakannya dapat menikmati pelbagai hadiah eksklusif.
Antara ganjaran terkini ialah cashback melalui aplikasi Penang Smart Parking. 10,000 pengguna pertama yang memuat turun aplikasi ini berhak menebus wang tunai RM5*. Cara nak tebus pun mudah saja!

LANGKAH 1 : Muat turun aplikasi Penang Smart Parking melalui Petal Search Widget
LANGKAH 2 : Kemudian, pergi ke HUAWEI AppGallery dan pilih ‘Gifts’
LANGKAH 3 : Pilih ‘Claim’ kemudian ‘Copy’ kod
LANGKAH 4 : Buka aplikasi Penang Smart Parking, pilih ‘Reload’ > ‘Redeem Voucher’
LANGKAH 5 : ‘Paste’ kod dan klik ‘OK’

Untuk maklumat lanjut tentang HUAWEI AppGallery, korang boleh klik SINI.

Kami juga ada tips menarik untuk anda!

Bagi meningkatkan lagi pengalaman dalam menggunakan peranti daripada HUAWEI, apa kata anda cuba 3 panduan ini.
Tip 1: Muat turun aplikasi kegemaran anda dengan lebih cepat, selamat & mudah

Ada cara yang lebih pantas, lebih selamat dan lebih mudah untuk memuat turun aplikasi yang anda mahukan pada peranti mudah alih HUAWEI anda. Hanya ikut 3 langkah mudah ini!

LANGKAH 1 : Buka aplikasi Petal Search
LANGKAH 2 : Cari aplikasi yang anda mahu
LANGKAH 3 : Muat turun aplikasi tersebut

Anda juga boleh mencari aplikasi yang diingini tanpa perlu membuka aplikasi Petal Search pun. Cukup sekadar anda install Petal Search Widget ke layar utama peranti, klik ‘GO’ pada aplikasi yang anda nak dan walla! Dengan satu tap, anda sudah boleh menggunakan aplikasi yang diingini.

Selain itu, anda juga boleh mengemaskini aplikasi anda dengan mudah melalui Petal Search Widget. Hanya buka Petal Search Widget, pilih ‘ME’ pada bahagian bawah kanan. Klik ‘Downloads’ dan pilih ‘Updates’ kemudian pilih aplikasi yang anda nak kemaskini. Senang kan?

Tip 2: Mengalih permainan online dengan ID Google ke peranti baru HUAWEI anda
Anda seorang gamers?  Risau jika bertukar ke peranti HUAWEI, history game anda akan hilang? Jangan khuatir, kerana anda boleh log masuk saja ke akaun game di telefon baru tanpa menjejaskan perkembangan game anda.

Apa yang anda perlu lakukan ialah sambungkan akaun Facebook atau akaun rasmi game anda ke telefon lama. Kemudian, muat naik game tersebut pada telefon baru dan log masuk menggunakan ID Facebook atau akaun rasmi game anda.
Anda boleh teruskan bermain game dengan telefon baru dari mana anda berhenti tanpa ketinggalan apa-apa pun!

Tip 3: Back up & pindahkan data daripada Whatsapp atau WeChat ke peranti baru HUAWEI
Bila tukar phone baru, benda yang paling ditakuti semestinya kehilangan pesanan pada aplikasi perbualan seperti Whatsapp atau WeChat. Tapi dengan HUAWEI, anda tak perlu risau lagi! Yang penting, anda ikut saja langkah ini dan kami jamin semua maklumat anda selamat semasa bertukar ke peranti baru HUAWEI.
LANGKAH 1 : Pada peranti lama anda, pilih ‘Setting > HUAWEI Account > Cloud’
LANGKAH 2 : Kemudian pilih ‘Cloud Backup > Backup Options > App Data’
LANGKAH 3 : Dalam App Data, berikan akses kepada WhatsApp atau WeChat
LANGKAH 4 : Pergi semula ke ‘Cloud Backup’ dan pilih ‘Backup’
LANGKAH 5 : Tunggu sehingga ‘backup’ korang selesai
LANGKAH 6 : Pada telefon pintar baru, pilih ‘Setting > HUAWEI Account > Cloud’
LANGKAH 7 : Kemudian, buka ‘Cloud Backup dan pilih ‘Restore Data’
LANGKAH 8 : Periksa rekod anda dan pilih ‘Restore Data’
LANGKAH 9 : Pilih ‘App Data’ > pilih WhatsApp/WeChat > klik OK

LANGKAH 10 : Pilih ‘Restore’ pada kotak pemberitahuan dan tunggu sehingga selesai

Jom bertukar kepada peranti HUAWEI sekarang!

Dapatkan segera peranti HUAWEI pilihan hati korang. Korang boleh dapatkan secara dalam talian di HUAWEI Store dan usha sendiri tawaran terbaru daripada HUAWEI.

HUAWEI P40
HUAWEI P40 Pro
HUAWEI P40 Pro +
HUAWEI nova 7
HUAWEI nova 7 SE

Nikmati juga Best Pair 5G Device pada harga hanya RM22.73/hari *
*Tertakluk kepada terma dan syarat


Nikmati Hadiah Menarik Dengan Menabung Di Simpan SSPN Aidilfitri Ini!

Budaya mengumpul duit raya pasti menjadi detik terindah yang sentiasa dinantikan oleh anak-anak setiap kali tiba hari raya.
Duit yang terkumpul kadang kala mampu mencecah ratusan malah ribuan ringgit sedikit sebanyak mengukir senyuman di wajah mereka.

Dalam fikiran, sudah terbayang mainan yang bakal dibeli atau perkara yang ingin dilakukan menggunakan duit berkenaan.
Jadi sebagai ibu bapa, kita hendaklah memupuk ilmu mengenai simpanan sejak mereka kecil supaya anak-anak peka dan bijak menguruskan wang sekali gus celik dalam merancang kewangan apabila dewasa kelak.

Paling mencuit hati di hari raya, ada sahaja gelagat nakal adik beradik yang saling mengusik mahu berkongsi hasil duit raya terkumpul tetapi malang umur sudah melepasi had pemberian duit raya.

Adakah anda pernah mengalami situasi sebegini ketika perayaan Aidilfitri? Pasti anda dapat memahaminya selepas menonton video Raya daripada Perbadanan Tabung Pendidikan Nasional (PTPTN) sempena kempen Jom Beraya, Jom Menyimpan 2022.

Kempen Jom Beraya, Jom Menyimpan 2022 diteruskan pada tahun ini sebagai tanda penghargaan kepada rakyat Malaysia kerana memilih Skim Simpanan Pendidikan Nasional (Simpan SSPN) sebagai pilihan utama untuk simpanan semasa musim perayaan.
Kempen Jom Beraya, Jom Menyimpan 2022 dianjurkan di Peringkat Negeri yang menawarkan hadiah keseluruhan berjumlah hampir RM160,000.
Ia terbuka kepada semua pendeposit Simpan SSPN iaitu Simpan SSPN Prime dan Simpan SSPN Plus bermula 15 April sehingga 31 Mei 2022.

Setiap negeri menawarkan hadiah menarik kepada 22 pemenang bertuah iaitu TV Pintar 4K 50 inci, vakum tanpa wayar, seterika wap dan duit raya bernilai RM200.
Untuk menyertai kempen ini, pendeposit hanya perlu membuat simpanan bersih serendah RM50 dalam tempoh kempen dan akan layak mendapat satu cabutan secara automatik.
Pendeposit perlu memastikan akaun kekal aktif (akaun tidak ditutup) dan tidak membuat pengeluaran sepanjang tempoh pengekalan bermula 1 Jun sehingga 30 Jun ini daripada mana-mana akaun yang didepositkan dalam tempoh kempen.
Pendeposit Simpan SSPN yang menyertai kempen ini bukan sahaja berpeluang untuk memenangi hadiah yang menarik, malah akan menikmati pelbagai manfaat dan keistimewaan Simpan SSPN yang disediakan seperti pelepasan taksiran cukai pendapatan ke atas simpanan bersih sehingga RM8,000 setahun, perlindungan takaful, simpanan dijamin kerajaan, dividen yang kompetitif dan patuh syariah.
Lebih menarik, Simpan SSPN Plus turut menawarkan manfaat tambahan seperti perlindungan takaful yang komprehensif sehingga RM1.2 juta dan khairat kematian bagi pendeposit, pasangan dan lima orang anak.
Manakala, Simpan SSPN Prime pula menawarkan Geran Sepadan sehingga RM10,000 untuk keluarga berpendapatan bulanan tidak melebihi RM4,000 sebulan dan anak diterima dan mendaftar masuk ke Institusi Pengajian Tinggi (IPT).
Pembukaan akaun atau penambahan deposit Simpan SSPN boleh dibuat dengan lebih mudah, cepat dan selamat secara dalam talian melalui www.lovesspn.com atau melalui aplikasi mudah alih myPTPTN.


Nikmati Kelazatan Aiskrim Terbaru Wall’s Dengan Karakter LINE FRIENDS Yang Comel Ini Sekarang!

Aiskrim sandwich berwajah baharu dengan kerjasama antara Wall’s dan Global Creative Studio, LINE FRIENDS, merupakan salah satu gabungan kreatif yang telah dihasilkan oleh mereka.
Dengan rupa dan karakter yang menarik, comel dan semestinya sangat kreatif ini akan menceriakan hari anda dikala anda menikmatinya. Jadi, nak tahu  apa lagi yang menarik tentang aiskrim ini?Jom kita tengok!

Pelbagai emoticon yang berbeza

Untuk pengetahun anda, aiskrim ini telah direka dan dicetak dengan pelbagai emoticon yang berbeza tau. Ia terdiri daripada empat watak LINE FRIENDS yang mempamerkan karakter masing masing. Antaranya adalah:

HEARTY FRIEND, BROWN
CHEERFUL FRIEND, CONY
ADORABLE CHICK, SALLY
LOVELY FASHIONISTA, CHOCO

Wah! Menarik kan? Jadi kalau anda berminat nak dapatkan keempat empat karakter tersebut, jangan lupa untuk beli sebanyak yang mungkin Aiskrim Sandwich Edisi Khas LINE FRIENDS dari Wall’s ni ya!

Mempunyai dua perisa dalam satu aiskrim

Paling best, Aiskrim Sandwich Edisi Khas LINE FRIENDS ini juga didatangkan dengan dua perisa berbeza, iaitu perisa vanilla dan juga coklat. Jadi bila dah makan tu, rasa dia bersatu je dalam mulut anda.

Tekstur biskutnya pula sangat lembut dan lembap tetapi masih sejuk di dalam. Yang pastinya memang lazat lah untuk dijadikan snek makanan anda pada bila bila masa saja. Harga nya pun tidak lah mahal, cuma RM2.00 sahaja. Berbaloi lah kan?
Tunggu apa lagi? Jom dapatkan Ais Krim Wall Edisi Khas Ini Sekarang!

Ha…kepada peminat aiskrim semua, tunggu apa lagi tu? Jom lah dapatkan segera Aiskrim Sandwich Edisi Khas LINE FRIENDS ini di ( To be updated with where to buy the ice cream).
Kalau anda nak tahu lebih lanjut lagi tentang aiskrim ini, boleh layari laman web mereka sekarang ya! (link to be inserted)


Nikmati Lebih Ganjaran & Penjimatan Di AEON Members Day. Siap Ada Diskaun Ahli Sehingga 80%!

Zaman sekarang ni semuanya harga barang semuanya makin naik kan? Maknanya perbelanjaan untuk isi rumah pun dah bertambah. Siapa yang dah berkeluarga tu mesti terasa bebannya. Yelah, nak beli keperluan rumah setiap bulan bukannya murah tau. Nak taknak kenalah berjimat cermat dan hadkan perbelanjaan yang tak penting tu.
Berita baik untuk anda, sempena ulang tahun AEON yang ke 38, AEON Members Day kini kembali dengan pelbagai tawaran menarik dan potongan harga yang tak masuk akal. Tapi semua ni isitimewa untuk ahli AEON yang berdaftar sahaja tau. Wow, bestnya!

Nak tahu apa lagi yang menarik? Jom kami kongsikan!

Untuk pengetahuan anda, AEON Members Day akan diadakan di beberapa cawangan AEON yang terpilih pada satu hari sahaja. Jadi, anda memang tak boleh lepaskan peluang ni okay!

Haa..kalau ada antara cawangan AEON terpilih ni berdekatan dengan anda, jangan lupa lock tarikh tersebut dan cepat-cepat rebut tawaran ni tau!
Ini antara tawaran menakjubkan buat ahli AEON pada A-Day!

Diskaun istimewa ahli sehingga 80%
PERCUMA Baucar tunai bernilai RM5 untuk dipakai semasa A-Day
Pulangan tunai sebanyak RM10**
BONUS: e-Baucar AEON bernilai RM10 dengan setiap pembelian RM100 dalam satu resit
Mata ganjaran tambahan sehingga 11X**

**Dengan pembayaran melalui AEON Member Plus Visa Card, aplikasi iAEON ataupun AEON Wallet
Amacam? Memang berbaloi-baloi kan!
Belum jadi ahli AEON? Daftar sekarang dan dapatkan bantal percuma serta faedah eksklusif!

Masih belum terlambat dan tak rugi langsung kalau anda mendaftar menjadi ahli AEON ni.
Selain bantal percuma, anda juga layak untuk dapatkan bonus eksklusif seperti welcome gift dan percuma 1 tahun keahlian!
Bukan itu saja, ahli AEON juga layak untuk nikmati parking percuma*, mata ganjaran sehingga 3x dengan AEON Pay menerusi AEON Member Plus Visa Card, aplikasi iAEON ataupun AEON Wallet serta jemputan eksklusif ke acara-acara yang dianjurkan AEON. Bestnya!
*Tertakluk terma dan syarat
Oh ya, kalau anda nak tahu, mata ganjaran ahli yang terkumpul tu anda boleh tukarkan kepada wang tunai tau. Haa..bolehlah anda belanjakan untuk beli barang dapur atau kelengkapan rumah yang lain. Kan jimat tu!
Dah jadi ahli AEON? Klik di sini untuk ketahui lebih lanjut tentang faedah menarik bulan ini!
Jadi, apa lagi yang anda tunggu? Jom berbelanja sambil berjimat serta nikmati pelbagai tawaran hebat dengan AEON Members Day!
Ikuti AEON di Facebook, Instagram dan TikTok untuk ketahui promosi-promosi dengan lebih lanjut

Apa kenangan korang dengan mak/ayah shopping di Jaya Jusco semasa J Card Member’s Day? pic.twitter.com/SyBcxbV7E2
— AEON Retail Malaysia (@aeonretailmy) October 5, 2022


Teringin Nikmati Musim Sejuk Di Melbourne? Jangan Tunggu Lagi

Kebetulan musim cuti sekolah dan bulan Ramadhan menjelang kembali pada masa yang hampir sama tahun ini.
Dalam cuaca panas membahang di Malaysia ketika ini, tentunya percutian sambil menikmati kedinginan puncak gunung bersalji dan menjamu selera pelbagai makanan halal antara tarikan yang tidak mampu ditolak.

Gantikan cuaca khatulistiwa panas dalam negara dengan percutian musim sejuk di pergunungan Alpine Australia.
Dengan pembukaan musim luncur baru di Victoria pada Jun ini, percutian idaman di tempat dingin dan menyegarkan pasti menjadi kenyataan.

Tiada lagi halangan dengan adanya penerbangan yang kerap dari Kuala Lumpur ke Melbourne.

Falls Creek
Lapangan Salji & Pergunungan Indah
Victoria, negeri tanah tinggi Australia memiliki tujuh lapangan salji termasuk Mount Buller, Mount Hotham dan Falls Creek.
Kesemuanya menyediakan kemudahan penginapan dengan pelbagai aktiviti yang menyeronokkan dan bakal menjanjikan keriangan berganda dengan kemudahan deretan kafe, restoran halal, dan pelbagai kemudahan rekreasi lain.
Resort alpine Victoria yang berdekatan menjanjikan pelbagai variasi cerun ski untuk mereka yang baru belajar, mahupun peluncur profesional.
Aktiviti keluarga turut tidak ketinggalan seperti denai gelongsor (toboggan), snow tubbing dan aktiviti bersesuaian dengan kanak-kanak juga disediakan.
Anda boleh memandu, menaiki kapal terbang atau bas untuk ke lapangan salji Victoria. Kebanyakan Resort Alpine Victoria terletak di Timur laut Melbourne. Shuttle perantara di lapangan salji membawa peluncur dan peralatan mereka dari tempat meluncur terus hingga ke penginapan.
Seandainya memilih untuk memandu sendiri, jangan risau kerana biasanya jalan pergunungan bebas daripada salji.
Bermain salji
Pengalaman Meluncur Menyeronokkan
Mt Buller adalah resort ski paling mudah dituju di Victoria, hanya tiga jam pemanduan dari Melbourne. Ia menawarkan lebih kurang 80 laluan ski pada kawasan seluas 263 hektar.
Selain itu, terdapat banyak aktiviti lain seperti membina snowman, tobogganing, snow shoeing, dan sebagainya. Perkampungan Mt Buller yang terletak di tengah-tengah  lapangan salji, memiliki 7,000 buah bilik bermula dari kelengkapan asas hingga penginapan mewah dengan lebih 30 kedai, kafe dan restoran.
Ia juga memiliki sistem pembuat salji baru bertujuan membolehkan kanak-kanak menikmati musim sejuk lebih panjang. Taman gelongsor kedua juga terletak di Horse Hill Chairlist.
Falls Creek pula adalah resort ski terbesar Victoria dan menawarkan penginapan yang berasas full ski-in, ski-out konsep. Rasai pengalaman bukan sekadar meluncur terus menuruni cerun bukit, malah merentasi laluan desa selain menikmati pelbagai jenis permainan salji.
Suatu yang istimewa, Laluan Wombat sepanjang 2.2 kilometer dan litar terpanjang untuk peluncur asas di sini, akan dihidupi lampu hijau pada malam Rabu dan Sabtu. Ini membolehkan para peluncur menikmati ketenangan dan kegembiraan lebih lama.
Perkampungan Hotham, dengan berketinggian hampir 1,750 meter pula, merupakan antara gunung yang tertinggi di Australia dengan musim sejuk panjang bermula Jun hingga akhir September.
Kedai-kedai sekitar Brunswick Street, Fitzroy
Pelbagai Pilihan Makanan, Termasuk Yang Halal
Bagi pengembara pemakanan atau foodies, Melbourne juga menawarkan pelbagai pilihan untuk menikmati pelbagai makanan yang halal.
Antara restoran yang paling terkenal di Sydney Road adalah Tiba’s yang telah lama menghidangkan makanan tradisional Lubnan yang berkualiti tinggi dan dihasilkan sendiri.
Ia seakan sebuah institusi, sentiasa dipenuhi pengunjung dan rotinya yang gebu dan hangat dari ketuhar.
Tidak jauh dari Tiba’s terdapat sebuah restoran Turki yang sangat meriah – Adanali – yang turut menampilkan persembahan muzik secara langsung dan tarian gelek.
Terdapat banyak restoran Turki di kawasan ini tetapi restoran ini adalah yang terbaik dari segi nilai, suasana dan kualiti makanan.
Selain itu, Melbourne juga tidak asing lagi bagi penggemar makanan laut. Jalanan di bandar ini dipenuhi bar sushi yang menawarkan sushi gulung untuk dibungkus.
Untuk hidangan yang lebih biasa dan tradisional, Seasalt yang terletak di Degraves Street menghidangkan fish and chips gaya Australia yang cukup lazat.
Penuhi keinginan anda untuk menikmati makanan laut dengan membeli dan membawa ikan segar atau burger salmon ke Federation Square untuk pengalaman unik berkelah di tepi sungai.
Masjid Bandar Melbourne
Syurga Bagi Penggemar Kopi
Para penggemar kopi juga pasti akan teruja terutama dengan budaya kopi di Melbourne yang agak terkemuka serata dunia.
Antara kafe-kafe di sekitar Melbourne, Dukes Coffee Roast ialah kafe yang unik. Mereka menghidangkan kopi yang dipanggang sendiri dalam kafe dan bar kopi sendiri.
Jika anda inginkan pengembaraan kafein yang luar biasa, Melbourne juga terkenal dengan kafe-kafe yang terletak di sekitar lorong-lorong dan di celah-celah bangunan.
Hampir setiap kafe di sini adalah berbeza dengan kafe sebelumnya.
Kafe-kafe di sini memanglah harus dikunjungi semata-mata untuk merasai pelbagai jenis kopi di kafe-kafe yang unik sepanjang percutian anda di sini.
Destinasi Popular Di Kalangan Rakyat Malaysia
Memandangkan Melbourne sudah menjadi destinasi yang popular di kalangan rakyat Malaysia, tidak hairanlah bandar ini kini menempatkan pelbagai restoran asli Malaysia.
Antara restoran Malaysia yang cukup terkenal adalah Laksa King di Flemington. Laksa King menawarkan sepuluh jenis laksa tetapi paling terkenal dengan kari laksa makanan lautnya yang memastikan restoran ini sentiasa disebut di dalam senarai makanan terbaik Malaysia.
Menawarkan sate, nasi kerabu, nasi lemak dan banyak lagi, Little Ipoh menawarkan makanan Malaysia tetapi cukup memuaskan.
Musim Sejuk Pada Jun Ini, Ya!
Nah! Tunggu apa lagi, Jun yang akan datang, tinggalkan semua pakaian musim panas anda, bersedia dengan kelengkapan musim sejuk.
Ayuh menuju ke selatan untuk percutian keriangan musim salji yang halal di Victoria.
Untuk maklumat mengenai Melbourne, Australia, lawat visitmelbourne.com/my.


Nikmati Panorama Metropolitan Dari Aras 300 Meter di Sky Box, KL Tower

Anda mahu lihat KL daripada mata kaca seekor burung? Apakan tidak, anda berada di aras ketinggian 300 meter atau 1,000 kaki dari tanah!

Tarikan Terbaru Menara KL, Sky Box
Jom kunjungi daya tarikan terbaru Menara KL yang dinamakan Sky Box.
Sebaik memasuki kotak kaca yang terletak di tebing pelantar terbuka Sky Deck, anda pasti teruja melihat bandar KL berada nun jauh di bawah kaki anda seolah-olah anda sedang terbang di langit biru.

Sky Box ini boleh memuatkan sehingga enam orang dan mampu menampung berat sehingga 600kg dalam satu-satu masa.

Bagi yang suka berselfie, disarankan duduk di atas lantai Sky Box untuk mendapatkan gambar yang lebih cantik. Waktu yang sesuai adalah waktu siang berbanding waktu malam kerana buatlah aksi dan gaya yang anda suka di Sky Box, pasti rakaman gambar yang diberikan adalah luar biasa.

Beroperasi Sejak 20 Mei 2016
Menurut Ketua Pegawai Eksekutif Menara Kuala Lumpur Sdn Bhd, Meor Shahril Anuar Ahmad Rathuan, idea untuk menghasilkan Sky Box tercetus apabila pihak pengurusan Menara KL cuba mencari satu produk inovatif yang dapat menarik rakyat tempatan untuk mengunjungi Menara KL.
Akhirnya timbul idea untuk mewujudkan Sky Box di Sky Deck yang sememangnya sudah terbukti menyajikan pemandangan yang menakjubkan.
Harga Berbaloi Dengan Pemandangan Menakjubkan!
Sejak ia dibuka pada orang ramai pada 20 Mei lalu, jumlah pengunjung meningkat dua kali ganda setiap hari.
Hanya dengan bayaran ke Sky Deck iaitu sebanyak RM75, pengunjung berpeluang mengambil gambar di Sky Box tanpa dikenakan bayaran tambahan.
Apa lagi, kunjungilah Sky Box untuk menguji dan mencabar tahap keberanian anda!


Nikmati Pelbagai Ganjaran Sempena Hari Raya Dengan WeChat Pay, Khas Di Starbucks & Hari-Hari!

Tinggal beberapa hari saja lagi untuk kita menyambut Hari Raya Aidilfitri. Wow, tak sabarnya nak pakai baju sedondon satu family. Saat yang paling dinanti mestilah di pagi raya. Nak makan rendang, ketupat, kuih-muih, lemang, nasi dagang, minum kopi eh kalau nak kira memang banyaklah hidangan pagi raya. Anda semua macam mana? Excited tak nak raya tu.
Sebenarnya WeChat Pay ada tawaran hebat untuk anda di Starbucks dan Hari-Hari tau. Haa…yang mana belum buat persiapan tu boleh gunakan aplikasi WeChat Pay untuk mebuat pembelian. Paling menarik anda boleh dapat kupon tau. Wow, syoknya!

Jom dapatkan kupon khas di Starbucks & Hari-Hari

Penggemar kopi di Starbucks mesti teruja kan dengan kupon khas ni. Eh yang suka shopping di Hari-Hari pun apa kurangnya, memang dah macam cacing kepanasan dah dengan adanya kupon ni. Maklumlah pakaian di Hari-Hari ni semua murah-murah belaka. Hanya dengan WeChat Pay  je berikan tawaran seperti ini okay.
Paling seronok, anda akan menerima ganjaran sebaik saja anda log masuk ke laman Facebook rasmi WeChat Pay tau. Berikut adalah cara mudah untuk anda nikmati dan menerima kupon dalam dompet WeChat Pay:

Pertama, log masuk ke laman FB rasmi WeChat Pay. Scroll ke bawah di mana anda akan menemui kod bar Hari-Hari untuk diimbas.
Imbas kod QR untuk menerima kupon tunai RM5 yang anda boleh gunakan dengan perbelanjaan minimum sebanyak RM10.
Bagi promo Starbucks, pengguna dapat menikmati potongan sebanyak RM5 daripada harga minuman mereka pada bila-bila masa apabila mereka membelanjakan RM8. Cuma kunjungi Starbucks terdekat dan tebus hadiah anda.

Cara Menebus Baucer Starbucks & Hari-Hari
Starbucks:

Hari-Hari:

Shake & Menangi Lebih Banyak Kupon. Menariknya!

Untuk peluang mendapatkan kupon tambahan bernilai sehingga RM9.90, anda perlu berbelanja minimum RM8 di Starbucks atau RM10 di Hari-Hari dan pengguna boleh menantikan Shake Bonus daripada WeChat Pay.
Setiap kupon adalah sah selama 14 hari dari hari ia diterima dan hanya satu kupon boleh digunakan untuk satu transaksi tau. Sekiranya anda mengumpul lebih daripada satu kupon dalam dompet WeChat Pay, kupon yang mempunyai nilai tertinggi akan digunakan terlebih dahulu.
Manakala kupon yang akan tamat tempoh akan digunakan terlebih dahulu jika pengguna mempunyai lebih daripada satu kupon dengan nilai yang sama.

Bagi anda yang memenangi kupon, nilai kupon akan ditambah kepada kredit sedia ada dalam dompet WeChat Pay. Jangan lupa untuk ‘membuka’ kupon tersebut, kalau tak nanti expired pula!
Jom Hantarkan ‘Duit Raya’ Kepada yang Tersayang Melalui WeChat Pay
Haa..yang jauh di perantauan dan tidak dapat untuk sama-sama menyambut lebaran bersama keluarga, anda tak perlu sedih okay. Anda boleh mengekalkan tradisi memberikan ‘Duit Raya‘ kepada keluarga dan saudara-mara. Tapi bagaimana ye? Mudah saja dengan aplikasi WeChat Pay. Anda tak perlu risau lagi tentang sampul raya apabila segala-galanya kini berada di hujung jari je. Pejam mata pun boleh buat!
Panduan Langkah-demi-Langkah Duit Raya
Untuk Menghantar

Pilih siapa yang akan menerima Duit Raya daripada anda dan pilih ciri Paket Wang pada aplikasi WeChat anda
Masukkan jumlah yang ingin anda hantar dan sertakan mesej khas buat insan tersayang anda
Pilih sampul Paket Wang anda
Hantarkan Duit Raya anda
Penerima kini boleh membuka paket wang mereka dan amaun itu akan ditambah kepada kredit sedia ada mereka

Duit Raya Diterima

Setelah anda menerima Duit Raya anda, klik tab buka
Taraaa! Anda telah menerima Duit Raya anda.

Aplikasi ini boleh dimuat turun sekarang untuk pengguna Android dan iOS. Cepat-cepat download di WeChat.com untuk dapatkan tawaran hebat ini . Jangan lupa untuk layari Facebook WeChat Pay untuk sebarang info terkini.


Nikmati Pelbagai Promosi Bufet Ramadan Dengan Yang Tersayang Bersama Klook

Berkumpul dan berbuka puasa bersama ahli keluarga sememangnya menjadi aktiviti yang wajib dilakukan setiap kali menjelangnya Ramadan.
Selain dari membeli makanan di bazar, pakej bufet Ramadan yang ditawarkan di pelbagai hotel dan restoran turut menjadi pilihan apabila berbuka puasa.

Namun, harga bufet yang tinggi kadangkala membantutkan niat untuk berkumpul dan berbuka di luar.
Sememangnya agak sukar untuk mencari pakej bufet yang menyediakan pelbagai hidangan dan dalam masa yang sama, mesra dompet.

Tempah bufet Ramadan Klook
Bersempena dengan kedatangan bulan Ramadan kali ini, anda boleh nikmati pelbagai hidangan bufet yang boleh ditempah melalui Klook.
Klook membawakan pelbagai tawaran bufet Ramadan menarik dengan diskaun harga sehingga 30 peratus dari pelbagai hotel dan restoran mewah.
Berikut antara senarai bufet Ramadan mesti cuba yang ditawarkan Klook:
1. Bufet Ramadan Putrajaya International Convention Centre
Dengan harga bermula RM 93.29, pengunjung dapat menikmati pelbagai juadah menarik dengan tema Citarasa Klasik Ramadan. Bufet ini menyajikan pelbagai jenis kerabu, masakan tradisional Melayu, kuih-muih, pasta dan pelbagai pilihan manisan.
Anda juga dapat menikmati diskaun harga sehingga 10 peratus apabila membuat tempahan melalui Klook.
2. Le Meridien Putrajaya

Tidak hanya menyajikan pelbagai hidangan makanan, pakej bufet Le Meridien Putrajaya turut membawakan persembahan menarik sebagai tatapan pengunjung ketika menjamu selera dengan harga bermula RM159.80 sahaja.
Selain dilengkapi dengan pelbagai kemudahan seperti surau dan kawasan parkir, anda juga dapat menikmati potongan harga sehingga 15 peratus apabila membuat tempahan dengan Klook.
3. Grand Hyatt Kuala Lumpur

Bufet Grand Spice Bazaar menawarkan pelbagai sajian tempatan, India serta pelbagai manisan Turki buat santapan seisi keluarga.
Pakej ini bermula dengan harga  RM104 bagi kanak-kanak dan  RM208 bagi pakej dewasa. Bagi pelanggan terawal yang membuat tempahan melalui Klook, anda dapat nikmati potongan harga sehingga lapan peratus daripada harga sebenar.
Anda boleh mula membuat tempahan di sini.
4. Nook di Aloft Kuala Lumpur Sentral

Buka puasa bersama orang tersayang dengan menu Melayu kegemaran ramai seperti Kambing Bakar Berempah, Nasi Lemak Kukus Pintu Gerbang, Sup Periuk dan banyak lagi.
Bermula dengan harga RM142.40, nikmati juadah terbaik bertemakan Nostalgia Kampung Baru dengan potongan harga sehingga 20 peratus apabila membuat tempahan dengan Klook.
5. Restoran Berputar Atmosphere 360 di Menara KL

Terletak di Menara Kuala Lumpur, Atmosphere 360 Revolving Restaurant menawarkan pelbagai juadah seperti makanan laut, aneka salad serta pelbagai masakan tradisional Melayu dan manisan.
Bermula dengan harga RM199 pada hari bekerja dan RM248 pada hujung minggu, alami pengalaman berbuka puasa bersama yang tersayang sambil menikmati pemandangan bandar Kuala Lumpur.
Tempahan boleh mula dibuat melalui Klook.
Lihat juga tawaran bufet Ramadan yang lain di sini.
Tidak terhenti di situ, Klook turut menawarkan pelbagai aktiviti menarik di waktu malam yang boleh dilakukan bersama yang tersayang seperti berjalan menikmati keindahan lampu Bandar Kuala Lumpur, berjalan di Sunway Lagoon Night Park dan bermain luncur ais di Sunway Pyramid.
Selain itu, Klook juga memberikan kemudahan mencari bilik hotel dan kereta sewa bagi melancarkan perjalanan balik kampung anda.
Nikmati penjimatan sehingga RM150 apabila membuat tempahan melalui Klook.
Untuk maklumat lanjut serta tawaran yang lain, layari laman sesawang Klook sekarang.


Nikmati Pelepasan Taksiran Cukai 2021 Dengan Menyimpan Di Simpan SSPN Sebelum Hujung Tahun Ini!

Simpan SSPN (Simpanan Pendidikan Nasional) merupakan satu skim atau instrumen simpanan yang  diwujudkan oleh Perbadanan Tabung Pendidikan Tinggi Nasional (PTPTN) bagi tujuan pendidikan tinggi.
Bagi anda yang ingin fokus simpanan untuk pendidikan anak-anak di masa hadapan, cara ini boleh dilakukan sebagai salah satu alternatif yang baik.

Haa…cakap tentang simpanan, salah satu keistimewaannya anda boleh nikmati pelepasan taksiran cukai tahun semasa jika anda menyimpan di Simpan SSPN ini tau! Nak tahu lebih lanjut, teruskan membaca ya…

Pelepasan taksiran cukai sehingga RM8,000.00 bagi pendeposit Simpan SSPN
Selaras dengan penjenamaan PTPTN, Simpan SSPN Prime dan Simpan SSPN Plus, kedua-dua produk simpanan PTPTN ini menawarkan pelepasan taksiran cukai pendapatan maksimum sehingga RM8,000.00 bagi simpanan bersih tahun semasa di dalam Simpan SSPN.

Lebih istimewanya, ibu bapa yang membuat simpanan di dalam Simpan SSPN Plus layak menerima pelepasan taksiran cukai pendapatan sehingga RM11,000 iaitu sebanyak RM8,000 bagi simpanan bersih di dalam Simpan SSPN Plus dan RM3,000 bagi caruman takaful.
Bagi pendeposit yang memilih skim pencen pula layak menikmati pelepasan taksiran cukai pendapatan sehingga RM15,000 iaitu sebanyak RM8,000 bagi simpanan bersih dalam Simpan SSPN Plus dan RM7,000 bagi caruman takaful.
Ibu bapa kandung, ibu bapa angkat, ibu bapa tiri yang membuka akaun atau menambah simpanan di Simpan SSPN untuk anak iaitu penerima manfaat layak untuk memohon. Selain itu, pelepasan ini juga dikira berdasarkan jumlah simpanan bersih tahun semasa.
Ini antara langkah bagi membuat penambahan simpanan untuk mendapatkan pelepasan taksiran cukai tahun 2021
Ada yang masih tertanya-tanya, bagaimana untuk membuat pembukaan atau penambahan simpanan bagi melayakkan anda mendapat keistimewaan pelepasan taksiran cukai? Caranya mudah saja, iaitu:

Secara dalam talian – Pendeposit boleh membuat penambahan atau buka akaun baharu (jika belum ada akaun) secara dalam talian di www.lovesspn.com.
Melalui kaunter PTPTN – Pendeposit akaun Simpan SSPN juga boleh membuat penambahan deposit dan pembukaan akaun di kaunter PTPTN atau melalui Eksekutif Pemasaran PTPTN.
Saluran Bank Terpilih – Pembukaan akaun Simpan SSPN Prime juga  boleh dibuat di mana-mana kaunter ejen bank yang terpilih.
Saluran – saluran yang lain boleh terus klik pada link berikut:
1) Simpan SSPN Plus
2) Simpan SSPN Prime

Bukan itu saja, dengan menyimpan di Simpan SSPN Plus, anda juga berpeluang untuk memenangi hadiah menarik dengan menyertai Kempen Cabutan WOW! Simpan SSPN Plus 2021

Haa..selain dari menerima faedah pelepasan cukai tersebut, anda juga berpeluang untuk menyertai  Kempen Cabutan WOW! Simpan SSPN Plus 2021 jika anda menyimpan dengan Simpan SSPN Plus ini.
Cabutan ini dikhususkan kepada pendeposit Simpan SSPN Plus yang membuka akaun atau membuat penambahan simpanan di dalam tempoh kempen ini iaitu bermula dari 1 September 2021 hingga 31 Disember 2021.
Paling penting, anda perlu mengikuti syarat-syarat yang telah ditetapkan oleh mereka. Antaranya adalah:

Kempen ini terbuka kepada pendeposit Simpan SSPN Plus yang membuka akaun atau membuat penambahan simpanan dalam tempoh kempen tersebut berlangsung sahaja.
Ia tidak layak untuk disertai oleh kakitangan PTPTN dan kakitangan panel pengendali takaful seperti Hong Leong MSIG Takaful Berhad (HLMT), Great Eastern Takaful Berhad (GETB) dan Takaful Ikhlas Family Berhad (TIFB) atau ahli keluarga termasuklah pasangan dan anak-anak.
Selain itu, anda juga perlu memastikan akaun anda tiada sebarang tunggakan dan kekal aktif sehingga  tarikh cabutan.
Akhir sekali, bilangan cabutan yang dibuat adalah berdasarkan kepada setiap simpanan bersih RM50 iaitu simpanan & takaful bagi melayakkan anda mendapat 1 cabutan.

Paling menarik, dengan Cabutan WOW! Simpan SSPN Plus 2021 ini, anda berpeluang untuk memenangi hadiah lumayan bernilai hampir RM320,000!
Pemenang utama, anda akan menerima Gold Bar yang bernilai RM150,000 tau! Bagi pemenang kedua, kereta berjenama Perodua Bezza 1.3 AV akan menjadi milik anda manakala pemenang ketiga pula akan menerima perkasas dapur canggih iaitu Thermomix. Wow! Menarikkan…
Bukan itu saja, seramai 215 orang pemenang saguhati juga akan menerima tunai bernilai RM221. Wahh! Seronok kan? Kalau macam tu, jangan lepaskan peluang ini dan jangan lupa untuk membuat penambahan simpanan  sebelum akhir tahun ini ya..
Jom simpan dengan Simpan SSPN & nikmati pelbagai lagi keistimewaan!
Jadi, anda tunggu apa lagi tu? Jangan lupa untuk membuka akaun dan membuat penambahan simpanan Simpan SSPN anda hari ini dan nikmati pelepasan taksiran cukai 2021 dan pelbagai lagi keistimewaan dan manfaat dari Simpan SSPN.
Disamping membudayakan tabiat menabung dalam kalangan warganegara Malaysia bagi tujuan pendidikan secara tidak langsung dapat mengurangkan kebergantungan kepada pinjaman.
Selain daripada itu, ibu bapa perlu mempunyai perancangan kewangan sejak awal lagi agar usaha menimba ilmu ke peringkat pendidikan tinggi terhenti disebabkan oleh masalah kewangan sekaligus memastikan anak-anak mendapat pendidikan yang sempurna.
Untuk keterangan lanjut, anda boleh layari laman web INI.


Nikmati Penghantaran Percuma Untuk Aplikasi HappyFresh Sekarang Juga Dengan 3 Langkah Mudah Ini!

Dalam situasi sekarang, mendapatkan bahan masakan yang segar merupakan satu proses yang panjang. Kita bukan sahaja perlu beratur menunggu giliran untuk membeli barang keperluan dapur tetapi dalam masa yang sama kita perlu sentiasa menjaga penjarakan sosial dan kebersihan semasa berada diluar.
Kini, dengan adanya HappyFresh anda dah tak perlu buat semua perkara diatas untuk mendapatkan bahan masakan yang segar sebab personal shopper HappyFresh yang akan buat semua tu untuk anda dan mereka ada pelbagai promosi menarik untuk anda semua.

Beli Barangan Dapur Lebih Mudah Dengan HappyFresh!

Anda dah pernah shopping dengan HappyFresh? Belum? Ruginya… HappyFresh merupakan satu platform yang membantu anda mendapatkan barangan masakan atau bahan keperluan dapur secara dalam talian dan dihantar hingga ke pintu rumah anda.

Bukan itu sahaja, anda juga akan menikmati penghantaran percuma dan terima 3000 mata ganjaran bila anda buat 3 langkah mudah dibawah;

1. Log masuk dan daftar akaun HappyFresh anda dan pilih barang dapur yang anda nak beli.
2. Belanja minima RM 30
3. Checkout barangan anda dan masukkan kod promo MYFIRSTFD untuk menikmati penghantaran percuma dan terima 3000 mata ganjaran secara automatik.
**Tertakluk pada termas & syarat
**Sah untuk pengguna kali pertama
Jadi, anda dah tak perlu nak keluar atau kirim pesanan anda pada adik, kakak, abang atau jiran. Buat sahaja pesanan di HappyFresh. Mudah!
Lagipun, HappyFresh tidak mengenakan caj yang tinggi untuk proses penghantaran bagi pelanggan setia mereka. Caj yang dikenakan adalah  standard  berdasarkan jarak tempat tinggal anda.

Lagipun, personal shopper HappyFresh kan ada untuk bantu dapatkan bahan-bahan yang terbaik bersesuaian dengan kehendak anda. Jangan risau, mereka ni semua telah mendapat latihan khusus.
Bagi anda yang menjalani kuarantin, penulis syorkan anda guna perkhidmatan HappyFresh untuk dapatkan barangan keperluan dapur sebab ianya lebih mudah dan selamat untuk semua orang.
Harga Berpatutan Sama Macam Di Kedai & Pasar Raya!

Selain itu, apa yang menarik mengenai HappyFresh ialah harga yang ditawarkan mereka sama macam dekat kedai dan pasar raya. Walaupun, mereka sediakan khidmat personal shopper untuk kita tetapi mereka memang tak naikkan harga bahkan kalau anda bernasib baik, anda oleh dapat barangan di HappyFresh dengan harga yang lebih murah sebab mereka ada banyak promosi eksklusif untuk pelanggan mereka.
Best kan beli barang dapur dengan HappyFresh? Dah la mudah, harga murah siap ada promosi eksklusif pulak tu.
Bukan itu sahaja, proses pembayaran di HappyFresh juga senang dan banyak pilihan. Anda boleh bayar secara perbankan dalam talian, kad debit, kad kredit mahupun menggunakan e-Wallet. Semuanya HappyFresh terima sebab nak mudahkan urusan anda.
Lebih Mudah Shopping Dengan Aplikasi HappyFresh.

Jangan lupa muat turun aplikasi HappyFresh kerana dengan adanya aplikasi ini, proses membuat pesanan jadi lebih mudah dan menyeronokkan. Disamping itu, mereka ada banyak promosi dan ganjaran yang anda akan terima bila mendaftar sebagai pelanggan mereka. Melalui aplikasi ini juga, anda boleh track tarikh dan masa pesanan anda akan dihantar. Jadi, anda boleh plan masa untuk terima pesanan tersebut.

Di HappyFresh hanya satu pesanan diperlukan untuk mendapatkan barangan keperluan dapur anda. Jangan bimbang mereka sentiasa memberikan yang terbaik.
Layari https://www.happyfresh.com/my/faq/ untuk maklumat lanjut mengenai HappyFresh dan jangan lupa untuk muat turun aplikasi HappyFresh sekarang juga. Link muat turun seperti dibawah:
IOS: HappyFresh
Android: HappyFresh
Website Pesanan: HappyFresh


Nikmati Rasa  dan Gaya Hidup Korea Di Bawah Bumbung CocoZ.Kr

Berita baik untuk peminat penjagaan diri dan fesyen dari Korea! Kini anda boleh dapatkan pelbagai aksesori menarik dari Korea di outlet CocoZ.Kr yang terletak di pusat beli-belah Sg Wang.
Hub fesyen terbaru ini menawarkan aksesori terbaru dengan rekaan terkini dari syurga shopping Hongdae, Korea yang sememangnya terkenal di kalangan penggemar fesyen. Malah semua aksesori di CocoZ mempunyai rekaan yang unggul dan unik serta tidak boleh dijumpai di outlet perhiasan lain. Aksesori di sini direka mengikut kesesuaian gaya dan personaliti pelanggan.

Outlet Terbaru Berkonsep Korea
“Ia bukan rahsia lagi apabila semua orang sekarang sudah mula beralih kepada kebudayaan masyarakat Asia terutamanya dalam segi makanan dan fesyen. Korea adalah salah satu negara yang menjadi tumpuan masyarakat dunia. Memandangkan rakyat kita sendiri menggemari fesyen dan gaya hidup Korea, maka kami membuka outlet terbaru yang berkonsepkan Korea di Malaysia seterusnya mengembangkan lagi barangan negara itu.” Derrick Tan, Pengerusi Kumpulan Sungai Wang.

Bukan sahaja barangan Korea, CocoZ.Kr juga menawarkan makanan Korea di aras atas yang diilhamkan daripada restoran terkenal, Jongno Halmeoni Kalguksu. Restoran ini terkenal dengan mi sup “handmade knife-cut” yang diperturunkan daripada generasi ke generasi sejak 1988. Mi yang diperbuat daripada tepung gandum kemudiannya dihidangkan dalam sup makanan laut yang sedap dan berbau harum. Selain itu, ia juga menghidangkan pemanis mulut yang dipanggil Bingsu, iaitu ais kisar yang digabung bersama buah-buahan segar seperti mangga dan strawberi.

Majlis pelancaran CocoZ.Kr diserikan dengan sesi peragaan oleh model yang mempamerkan aksesori hiasan diri yang ditawarkan di outlet itu. Turut hadir dalam majlis adalah Umie Aida, yang juga Duta Jenama CocoZ.Kr, Megan Tan dan Tuti, nama yang tidak asing lagi dalam Asia’s Next Top Model Cycle 4 Fame.
Incoco Nail Strips, Antara Produk Paling Laris
“Saya memang minat dengan fesyen dan budaya Korea dan dengan adanya CocoZ.Kr ini membolehkan saya bersantai di sini selepas seharian sibuk di penggambaran. Incoco Nail Strips membantu menjaga kuku saya dengan baik meskipun saya sibuk. ”– Umie Aida
Antara yang menarik adalah Incoco Nail Strips yang mendapat sambutan menggalakkan di Korea dan di negara lain. Buat pertama kalinya, ia dibawa masuk ke Malaysia oleh CocoZ.Kr. Dihasilkan 100 peratus pengilat kuku, Incoco menggabungkan tiga coating untuk asas, warna dan lapisan kemasan dalam satu “easy-to-apply-self-manicure” dengan hasil yang menakjubkan. Incoco Nail Strips datang dalam 200 rekaan dan gaya yang menarik, tidak memerlukan waktu kering dan tahan lama hingga 14 hari.
Dalam majlis itu juga, media dan penulis blog yang hadir berpeluang menjalani sesi manicure mengguna Incoco Nail Appliques dan merasai keenakan hidangan mi sup serta Bingsu.
Maklumat Lanjut
Incoco Nail Appliques juga boleh didapati di Kimarie, Kota Damansara dan outlet di IOI Puchong.
Hidangan Korea pula boleh didapati pada harga set bermula daripada RM15. Untuk maklumat lanjut mengenai aktiviti dan promosi CocoZ.Kr, bolehlah layari FB di https://www.facebook.com/cocoz.kr


“No Baby Shaming Please”- Mak Ayah Kena Hentikan Sikap Suka Bandingkan Anak

Baby shaming dalam kalangan ibu bapa ternyata adalah perkara yang berlaku secara realiti. Mungkin ramai dalam kalangan kita beranggapan bahawa perkara ini adalah remeh namun, kita tidak tahu hati dan perasaan kepada anak-anak yang diperlakukan sebegitu.
Sikap membanding-bandingkan anak sendiri dengan anak orang lain haruslah dihentikan. Hal ini kerana, setiap anak-anak yang dilahirkan mempunyai keistimewaan yang tersendiri.

“No Baby Shaming Please”

Sebelum Kakak Alya genap 5 tahun tahun ni, nak simpan sini satu cerita pasal dia. Cerita tentang ibu bapa yang tak ada sensitiviti terhadap ibu bapa lain. Alya lahir sebagai full-term baby dengan berat 2.38kg. Dari awal pregnancy, sampailah lahir, semuanya sihat dan normal. Lahir pun normal. Doktor pun cakap berat lahir dia normal. It was a happy journey for both of us indeed.

Tapi bila jumpa dengan mak-mak/ayah-ayah yang kurang sensitiviti ni (aka mak pak bawang), macam-macam diorang cakap pasal Alya. Masa tu Alya masih baby.

“Lahir tak cukup bulan ke?”
“Wah ringannya, dukung pun rasa nak melayang je”
“Tak cukup menyusu ke? Kurus je nampak baby ni..”
“Tak tembam lah, tak macam anak saya ni, lengan dengan peha dia sampai berketak-ketak, haha”
“Dah campur FM pun tak bulat ye? Anak saya fully BF je pun dah bulat”
“Anak-anak I takde macam anak you ni. Anak you ni kurus je. Anak-anak I bulat-bulat semuanya”
Dan macam-macam lagi lah ayat shaming yang ditujukan pada Alya (and indirectly pada ibu ayah Alya la kan). Tapi kita cuba senyum je walaupun tersinggungnya hati tu Allah sahaja yang tahu.
4 tahun kemudian, bila Alya jumpa balik dengan anak-anak mak pak bawang ni semula, terkejut diorang tengok Alya dah lebih tinggi dan lebih berat berbanding dengan anak-anak diorang yang pernah tembam dan berketak-ketak pehanya suatu masa dahulu. Tinggi tu obvious la boleh nampak bezanya. Berat pulak lebih kurang berat budak umur 8, sedangkan umur Alya masa tu baru je 4 tahun.
Maka sibuklah mak pak bawang ni duk tanya pulak kat ibu ayah Alya, bagi Alya makan apa, minum susu apa sampai boleh tinggi dan berat macam tu. Hmm, bukan ke korang yang lebih pandai menghasilkan anak-anak yang bulat nan tembam?  Tanya kami pulak buat apa? Dulu duk kata kami ni macam tak pandai bagi anak makan sebab tu anak kurus kan? Kan?
Teringat balik masa Alya umur 4 hari dulu, ada seorang doktor perempuan yang sangat comel. Kita takde tanya apa pun pasal berat Alya masa tu, tapi tiba-tiba dia cakap,
“Puan jangan risau ye baby kecik masa lahir. Anak saya pun lahir kecik je macam ni, tapi bila besar nanti, dia pintas tinggi dengan berat baby yang lahir tembam-tembam tu. Kecik sangat anak saya sampai saya kene pakaikan dia baju pre-mature born sebab newborn besar sangat..” Macam tau-tau je Alya bakal kena baby shaming kan.

Gambar Alya dengan kawan sebaya dekat rumah pengasuh lama. Masa ni dua-dua umur 4 tahun. Perbezaan tinggi yang buatkan mak pak bawang datang bawak phone nak catat apa makanan dan susu yang ibu bagi pada Alya.
TAK PERLU BANDING-BANDING ANAK DENGAN ANAK ORANG LAIN

Moral of the cerpen:
1. Tak perlu bandingkan anak kita dengan anak orang lain. Dalam adik-beradik kita pun berat lahir tiap-tiap seorang mustahil sama kan? Inikan pulak anak orang lain. Bersyukurlah kalau anak awak lahir tembam bulat, tak perlu kutuk anak orang kurus. Dr Imelda pun ada cakap orang Malaysia tak perlu sibuk nak anak tembam macam anak mat saleh sebab Malaysia negara panas, tak ada keperluan ekstra lemak pada baby. Anak mat saleh bam2 sebab tempat diorang tu sejuk.
2. Kalau tak ada benda baik nak cakap pasal anak orang, tak perlu cakap apa-apa lebih baik. Paling baik, tak perlu pun datang melawat baby baru lahir kalau dah ada plan nak bandingkan anak orang tu dengan anak kita. Jangan beri tekanan pada ibu baru melahirkan dengan perbandingan yang tak berasas contoh macam anak siapa lebih ketak pehanya atau siapa mampu fully BF lebih lama.
3. Rezeki kita tak sama. Mungkin rezeki awak anak lahir tembam, rezeki saya pulak anak lahir ringan, jadi saya tak sakit pinggang bila dia nak berdukung je… Nampak.. ada hikmah dalam setiap kejadian. Cukuplah kita bersyukur dan positif dengan setiap rezeki yang kita terima. Tak perlu banding-membanding dengan rezeki orang lain.
Sekian cerpen petang Jumaat. Renung-renungkan dan selamat membesarkan anak masing-masing dengan sihat, ceria dan gembira.
Sumber: Affira Mastika


Boleh Ke Ajak Non-Muslim Berbuka Puasa Sekali? Ini Jawapannya…

Amalan berbuka puasa perlu dilihat sebagai satu medium yang sangat baik bagi merapatkan hubungan kejiranan dan mahabbah tanpa mengira agama dan bangsa selain daripada memberi gambaran yang sebenar terhadap sifat keramahan Islam.
Malah, bulan Ramadan juga adalah satu bulan yang baik bagi kita menyemai sikap bantu-bantu dan berkongsi kesenangan terutamanya dengan mereka yang memerlukan.

Antara isu sering menjadi tanda tanya adalah hukum mengajak non-Muslim berbuka puasa bersama. Adakah dibenarkan atau sebaliknya?
Baca juga: Ini 10 Kesalahan Dalam Solat Yang Mungkin Terlepas Pandang, Mari Betulkan!

HUKUM MENGAJAK NON-MUSLIM BERBUKA PUASA, BOLEH KE?

Firman Allah SWT:
لَا يَنْهَاكُمُ اللَّهُ عَنِ الَّذِينَ لَمْ يُقَاتِلُوكُمْ فِي الدِّينِ وَلَمْ يُخْرِجُوكُمْ مِنْ دِيَارِكُمْ أَنْ تَبَرُّوهُمْ وَتُقْسِطُوا إِلَيْهِمْ إِنَّ اللَّهَ يُحِبُّ الْمُقْسِطِينَ (8) إِنَّمَا يَنْهَاكُمُ اللَّهُ عَنِ الَّذِينَ قَاتَلُوكُمْ فِي الدِّينِ وَأَخْرَجُوكُمْ مِنْ دِيَارِكُمْ وَظَاهَرُوا عَلَى إِخْرَاجِكُمْ أَنْ تَوَلَّوْهُمْ وَمَنْ يَتَوَلَّهُمْ فَأُولَئِكَ هُمُ الظَّالِمُونَ (9)
Maksudnya: “Allah tidak melarang kamu daripada berbuat baik dan berlaku adil kepada orang-orang yang tidak memerangi kamu kerana agama (kamu), dan tidak mengeluarkan kamu dari kampung halaman kamu; sesungguhnya Allah mengasihi orang-orang yang berlaku adil.
Sesungguhnya Allah hanyalah melarang kamu daripada menjadikan teman rapat orang-orang yang memerangi kamu kerana ugama (kamu), dan mengeluarkan kamu dari kampung halaman kamu, serta membantu (orang lain) untuk mengusir kamu. Dan (ingatlah), sesiapa yang menjadikan mereka teman rapat, maka mereka itulah orang-orang yang zalim.” (Surah al-Mumtahanah: 8-9)

Jika dilihat di luar negara, majlis berbuka puasa turut dihadiri oleh tokoh terkenal bukan Muslim. Jadi, hukum menjemput non-Muslim berbuka puasa adalah harus dan dibolehkan dalam Islam.
Antara perkara harus diberi perhatian adalah lokasi berbuka puasa yang dipilih dan pakaian yang dikenakan haruslah bersesuaian.
Manakala adab-adab berbuka puasa haruslah dijaga dan dipatuhi. Sebarang provokasi harus dielakkan dan sebarang agenda yang tidak baik hendaklah dijauhi.
Sumber: Pejabat Mufti Wilayah Persekutuan


Semua Non-Muslim Pelik Bila Lelaki Ini Solat Di Airport. Namun, Lega Bila Lihat Apa Yang Berlaku Selepas Itu.

Apabila sampai waktu, kita mesti terus solat. Tidak perlu tangguh-tangguh walaupun dalam keadaan menunggu di airport mahupun berada di dalam kapal terbang. Alhamdulillah, ada manusia seperti ini yang menyampaikan dakwah secara ‘indirect’.


Ahli Kimia Tegaskan Peralatan Memasak Non-Stick Selamat Digunakan, Usah Panik!

Saban tahun isu bahaya penggunaan peralatan memasak kalis lekat atau non-stick cookware menjadi viral. Namun, tidak jemu juga pakar-pakar yang bertauliah untuk membetulkan dan menerangkan dengan lebih jelas berkenaan isu ini.
Begitu juga dengan Doktor Fatimah Salim, seorang ahli kimia yang acap kali menegaskan peralatan kalis lekat adalah selamat untuk digunakan. Mari baca ilmu yang dikongsikan oleh beliau di bawah.

Baca juga: Resepi Nasi Ayam Power. Ini Rahsia Kulit Ayam Cantik Berkilat & Sedap!
AHLI KIMIA TEGASKAN PERALATAN MEMASAK NON-STICK SELAMAT DIGUNAKAN, USAH PANIK!

Peralatan memasak kalis lekat aka non-stick cookware viral lagi ke tu?

Dah, usah panik. Peralatan kalis lekat adalah SELAMAT. Pastikan beli daripada penjual yang ada reputasi baik. Pastikan anda tahu cara guna dan cara jaga. Mudah.
Untuk lebih faham, jom ulangkaji dengan membaca beberapa perkongsian saya mengenai periuk kalis lekat.
Sebelum ini, pada Julai 2019, Doktor Fatimah Salim pernah berkongsi penulisan beliau di laman facebooknya mengenai topik ini seperti tertera di bawah. Beliau telah menjelaskan dengan lebih teliti daripada bahan digunakan dalam penghasilan produk sehinggalah tips penjagaannya.

PERIUK KALIS LEKAT ‘NON-STICK COOKWARE’ SELAMAT: GUNAKAN DENGAN CARA YANG BETUL
Dua hari ini tular mengenai periuk belanga penyebab kanser, yang mana sebenarnya tidak signifikan. Ramailah yang panik dan berkira-kira untuk membeli dan menggantikan peralatan dapur sedia ada. Dan saya cadangkan, TIDAK perlu. Usah membazir.
Sebenarnya banyak lagi bahan kimia penyebab kanser yang terang lagi bersuluh cukup signifikan namun dipandang biasa seperti cahaya UV matahari, asap rokok dan sebagainya. Ada beberapa ulasan mengenai isu ini telah dikeluarkan oleh beberapa pihak, namun ramai yang minta saya ulas.
Maka, terhasilnya artikel ini bertujuan untuk memberikan gambaran dari sudut pandang saya sebagai ahli kimia dan tukang masak mengenai bahan kimia dalam peralatan memasak dan selaput kalis lekat, cara penggunaan dan penjagaan yang betul.
Panjang artikel ini, namun saya akan pastikan anda mendapat manfaat yang sepatutnya. Jom kita teliti dahulu bahan-bahan kimia yang membentuk struktur peralatan memasak yang biasa kita guna.
APAKAH YANG MEMBENTUK PERALATAN MEMASAK?
Gambar hiasan: Caraway
Antara bahan logam utama yang biasanya digunakan untuk membuat peralatan memasak ini ialah besi (Fe), aluminium (Al) dan kuprum aka tembaga (Cu).
Disebabkan sifat fizikal (lembut, ringan, mudah dilentur…) dan kimia (mudah bertindakbalas) logam-logam ini, maka ianya dicampur dengan sedikit logam kromium, nikel, strontium atau molybdenum mengikut peratusan tertentu membentuk aloi.
Ini bertujuan untuk menjadikan struktur logam utama ini lebih stabil secara kimia (tidak reaktif atau berkarat) dan tahan lasak. Antara aloi yang paling popular ialah logam tahan karat atau dikenali ‘stainless steel’ yang mana dibentuk daripada campuran logam utama besi dan kromium.
Untuk membolehkan kita menggambarkan struktur kimia peralatan memasak ini, berbilion atom logam berkenaan terikat secara metalik. Ikatan metalik ini sangat kuat, boleh dilentur dan pengalir haba yang bagus.
Ciri pengalir haba ini sangat perlu untuk memasak agar kuali cepat panas dan makanan masak dengan sekata.
BOLEHKAN PERALATAN MEMASAK INI BERTINDAK BALAS DENGAN KOMPONEN MASAKAN?
Gambar hiasan: Wezaggle
Boleh. Disebabkan pengaloian tadi, secara amnya logam yang membentuk peralatan memasak ini bersifat stabil (tidak bertindak balas dengan bahan masakan).
Pun begitu, disebabkan oleh sifat penarikan elektron yang kuat, ianya mampu bertindakbalas dengan makanan yang bersifat asidik tinggi seperti jus limau, asam keping, cuka… dan juga bes yang kuat. Ini boleh menyebabkan SEDIKIT logam pada permukaan periuk yang bersentuhan dengan makanan berasid atau berbes tadi luntur (leach) ke dalam masakan.
Untuk mengelakkan berlakunya perkara ini, maka ALIHKAN makanan yang bersifat asid ini dalam bekas lain setelah dimasak. Saya ada menulis mengenai kesan sampingan (walaupun tiada kaitan konklusif) secara ringkas logam yang luntur ini pada pautan ini.
APAKAH YANG BERLAKU KEPADA PERALATAN MEMASAK INI SEMASA DIPANASKAN?
Gambar hiasan: Healthline
Semasa dipanaskan, logam yang membentuk peralatan memasak ini akan mengembang (tidak dapat dilihat dengan mata kasar) disebabkan oleh tenaga kinetik (pergerakkan) elektronnya meningkat.
Pengembangan ini akan menghasilkan ruang yang menyebabkan makanan yang dimasak mencelah masuk dan melekat pada permukaan kuali. Ini terutamanya makanan yang bersentuhan secara terus dengan permukaan kuali seperti menggoreng atau memanggang.
Jadi untuk mengurangkan perlekatan ini, biasa kita akan menambah minyak (sama ada pada kuali atau makanan) bertujuan menyaluti lapisan permukaan kuali agar perlekatan ini tidak berlaku.
Namun, disebabkan kesedaran dalam mengurangkan pengunaan minyak, teknologi menggantikan fungsi minyak ini dibangunkan. Maka, di sinilah konsep penyelaputan (coating) permukaan kuali diperkenalkan atau lebih dikenali dengan ‘non-stick cookware’ (peralatan memasak kalis lekat).
LAPISAN SELAPUT KALIS LEKAT PADA PERALATAN MEMASAK:
Gambar hiasan: MStar
Terdapat banyak bahan kimia selaput (coating) yang digunakan untuk tujuan ini termasuklah bahan kimia plastik pelincir polytetrafluoroethylene (PTFE), seramik dan silikon.
Mari kita teliti satu-persatu bahan selaput ini untuk lebih jelas. Sebelum itu mari kita lihat dahulu sejarah bermulanya selaput kalis lekat dalam peralatan memasak ini.
Sejarah penemuan bahan kimia asas kepada konsep peralatan dapur ‘kalis lekat’ berlaku dengan tidak sengaja pada tahum 1938 oleh seorang ahli kimia Roy Plunkett yang membuat ujikaji untuk mencari alternatif untuk bahan pendingin (refrigerant) Freon.
Salah satu proses dalam ujikaji beliau adalah melibatkan pembekuan dan pemampatan gas tidak berbau dan berwarna iaitu tetrafluoroethylene kepada bahan pepejal plastik berwarna putih.
Rantaian panjang bahan kimia unik ini kemudiannya digelar polytetrafluoroethylene (PTFE).
1. PTFE
Gambar hiasan: R!se
PTFE merupakan bahan pepejal yang memiliki pekali geseran (coefficient of friction) yang sangat kecil atau dengan bahasa mudah, sangat licin. Bahan kimia ini sangat stabil dan tidak berbahaya, maka ianya dijadikan alternatif (buid-in) untuk menggantikan fungsi minyak tadi.
Peralatan dapur yang mengandungi PTFE adalah produk Teflon. Apabila peralatan ini dipanaskan melebih 350 degree Celsius berpotensi menghasilkan gas fluorocarbons yang menyebabkan hidung berair (sementara) dan mungkin boleh menyebabkan komplikasi kepada mereka yang mempunyai masalah pernafasan.
Pun begitu, suhu ini hanya dicapai apabila kuali dipanaskan sehingga berasap-asap tanpa air atau minyak.
Tambahan pula yang merisaukan ramai ialah pengunaan bahan kimia perflurooctanoic acid (PFOA) sebagai surfactant dalam pembuatan PTFE kerana ianya bersifat kasinogenik (bahan penyebab atau penyubur sel kanser).
Pun begitu, PFOA ini TIDAK berada dalam lapisan selaput kalis lekat ini. Penggunaan PFOA ini dihentikan kerana lebih kepada isu bahaya kepada pekerja industri berkenaan dan menyumbang kepada pencemaran alam sekitar. Maka, PFOA TIDAK lagi digunakan dalam pembuatan PTFE sejak tahun 2015, dan digantikan dengan perfluoropolyether seperti GenX.
Selain daripada itu, disebabkan oleh penjagaan yang tidak teliti oleh para pengguna, lapisan PTFE ini boleh terkopek dan bercampur dalam masakan. Pun begitu, jika termakan, ianya tidak bahaya dan akan dikumuhkan dalam najis. Cuma fungsi kalis lekat itu sudah tiada, malah akan menyebabkan penambahan sifat perlekatan dengan masakan pula.
Jika anda masih lagi sayangkan peralatan memasak berkenaan, bolehlah baca ulasan saya mengenai cara membuang selaput ini agar kuali masih lagi boleh digunakan pada pautan ini.
Disebabkan pelbagai ‘pertimbangan’ mengenai PTFE ini, maka para penguasaha datang dengan konsep ‘green’ non-stick cookwares yang berteraskan seramik dan silikon.
2. SERAMIK & ENEMEL
Gambar hiasan: iCookAsiaShop
Saduran seramik dan enamel keduanya berasal daripada asas yang sama iaitu tanah liat yang mengandungi bahan kimia utama SiO2 aka pasir. Yang membezakannya adalah kekuatan suhu yang digunakan pada tanah liat dalam penghasilan kedua komponen ini di mana enamel bersifat fizikal lebih opaque, manakala seramik pula lebih seperti kaca.
Penambahbaikkan mengikut kesesuian kemudiannya dibuat dengan mencampurkan bahan kimia lain dalam pembuatan selaput ini menjadikannya berstruktur kimia hibrid (kacukan) organik-inorganik.
Contoh penambahan bahan kimia organoalkoxysilane yang membentuk ikatan kovalen dan ionik yang kuat. Ikatan ini adalah kunci kepada stabiliti kimia dan fizikal saduran seramik dan enamel ini.
Saduran jenis ini terdapat pada produk Le Creuset, Thermolon, GreenPan, Rachael Ra, GreenLife, EarthPan, Cuisinart, Orgreenic, GreenGourmet dan banyak lagi.
Seperti juga PTFE, cara penjagaan yang salah untuk peralatan jenis ini juga boleh menyebabkan selaput seramik dan enamel tertanggal lalu tidak lagi menjalankan fungsi optimum kalis lekat tadi.
Kelemahan kuali kalis lekat PTFE dan seramik ini adalah mereka menghilangkan keupayaan kuali untuk mengalirkan haba sepenuhnya ke permukaan makanan yang menyebabkan kesan ‘kehangusan’ yang cantik tidak diperolehi. Maka satu lagi alternatif untuk penyelesaian ini ialah dengan menggunakan lapisan silikon.
3. SILIKON
Lapisan silikon diperbuat daripada bahan kimia polysiloxane atau siliconized polyester sama seperti pembuatan hibrid lapisan seramik namun ianya lebih kepada ciri organik. Pun begitu, silikon tidak teguh secara fizikal, maka ianya lebih sesuai digunakan dalam peralatan pastri dibandingkan peralatan memasak biasa.
Seperti yang telah saya terangkan di atas, masalah dalam peralatan yang diselaputi dengan bahan kimia kalis lekat ialah kadar aliran haba yang rendah. Maka, para pengusaha datang pula dengan konsep ‘graniteware’.
APAKAH ITU GRANITEWARE?
Gambar hiasan: Walmart
Peralatan memasak granite ini sebenarnya TIDAK ada langsung material daripada granite. Nama ini diberikan kerana struktur rupanya adalah seperti granite.
Ianya diperbuat daripada besi karbon (carbon steel) yang diselaputi dengan lapisan porcelain enamel. Jenis yang ini juga selamat digunakan dan lebih tahan lasak, cuma ialah lebih berat kerana konsep pengaliran haba yang baik menjadi keutamaan disamping kalis lekat dan ‘green’.
KESIMPULANNYA
Kesemua peralatan dapur yang dihasilkan oleh pengeluar beriputasi, sama ada tanpa atau dengan selaput kalis lekat adalah SELAMAT digunakan. Perkara yang harus dititikberatkan ialah cara penggunaan dan penjagaan yang betul.
TIPS PENJAGAAN PERALATAN MEMASAK:
Gambar hiasan: Rasa
1. Elakkan mengalirkan air SEJUK (paip) pada peralatan memasak yang mengandungi selaput kalis lekat yang masih lagi PANAS (walaupun bunyi tindak balas pindaan haba ini ‘sedap’ didengar).
Ini kerana ikatan yang membentuk selaput ini akan termusnah (degrades) disebabkan perubahan suhu yang mendadak ini. Konsep pelemahan ikatan ini sama dengan ujikaji melembutkan isi daging yang saya jalankan sebelum ini.
Siapa-siapa yang terlepas artikel berkenaan, boleh lah baca di pautan ini.
2. Elakkan mencuci di dalam dish washer atau mengunakan sabun yang kuat untuk peralatan memasak aluminium tanpa selaput kalis lekat.
Ini kerana material jenis ini mempunyai lapisan perlindungan oxida pada permukaan periuk yang bertujuan menghalang lunturan (leaking) ke dalam masakan. Mencuci dalam dish washer akan menghakis lapisan ini atau memerangkap bahan kimia semasa proses mencuci.
3. Untuk membuang noda (biasanya carbon) pada peralatan stainless steel, bahan pembersih seperti Carbon-off boleh digunakan.
Semoga bermanfaat.
ChM Dr Fatimah Salim,
Ahli Kimia.
RUJUKAN:
1. Sajid M., Ilyas M., 2017. PTFE-coated non-stick cookware and toxicity concerns: a perspective. Environ Sci Pollut Res Int 24(30):23436-23440.
2. Laurence W.M., 2017. Is today’s non-stick cookware safe?New Materials & Applications. Elsevier.
Sumber: Facebook Fatimah Salim


Normal Anak Duduk Posisi ‘W’, Tapi Dapatkan Pemeriksaan Jika Ada Gejala Macam Ni…

Adakah anda perasan, bayi amat gemar untuk duduk dalam posisi ‘W’ malah, mereka kelihatan sungguh selesa? Melalui perkongsian Public Health Malaysia, ia mungkin suatu perkara yang normal buat bayi pada usia sekitar 3 tahun ekoran tubuh mereka yang masih fleksibel.
Ibu bapa turut digalakkan untuk mengubah posisi anak ketika duduk seperti duduk bersila dan sebagainya. Namun, perhatikan pergerakan anak sewaktu mengubah posisi W ke posisi lain sama ada kelihatan sakit dan sebagainya.

Baca juga: Ibu Kongsi ‘Finger Food’ Saranan Doktor, Boleh Bantu Naikkan Berat Badan Si Kecil
NORMAL ANAK DUDUK POSISI ‘W’, TAPI…

Jika anda nampak anak anak duduk dalam posisi W, ia mungkin suatu perkara yang normal pada usia sekitar 3 tahun.

Pada ketika ini , tubuh mereka masih fleksible, ia tidak menyakitkan mereka dan tidak akan mendatangkan bahaya pada perkembangan otot peha sekiranya duduk dalam posisi ini SEKALI SEKALA.
KENAPA KANAK-KANAK SUKA DUDUK DALAM POSISI ‘W’?
Kanak kanak suka posisi ini kerana ia memberi tapak yang lebih luas dan memberi keseimbangan yang lebih stabil semasa mereka sedang bermain.
Kajian menunjukkan 99% kanak kanak yang duduk dalam posisi W akan meninggalkan tabiat tersebut selepas mereka semakin membesar TANPA sebarang intervensi. Kajian juga membuktikan duduk dalam posisi W tidak mengakibatkan Hip Dysplasia.
Gambar hiasan: Viva.co.id
Pesanan penting kepada ibu bapa adalah untuk memerhatikan pergerakan anak-anak semasa beralih dari posisi W ke posisi lain. Adakah nampak mereka kelihatan kekok, dalam keadaan kesakitan atau tidak seimbang?
1. DAPATKAN PEMERIKSAAN JIKA,

Otot mereka kelihatan lemah, kerap jatuh.
Peha bengkak atau sakit- Hip dysplasia.
Masalah koordinasi dan keseimbangan.

2. GALAKKAN ANAK BERUBAH POSISI SEMASA DUDUK
Gambar hiasan: PEXELS – Andrea Piacquadio.
Selain itu, galakkan anak untuk berubah posisi semasa duduk dengan menggalakkan mereka untuk:

Duduk bersila.
Duduk melunjur.
Duduk bersimpuh.
Duduk melutut.

https://hipdysplasia.org/w-sitting-and-hip-development/
RUPANYA ORANG DEWASA PUN SUKA DUDUK POSISI ‘W’ INI
Meninjau di ruangan komen, pelbagai reaksi yang diterima dalam kalangan netizen. Rupa-rupanya posisi duduk W ini bukan sahaja digemari dalam kalangan kanak-kanak, malah terdapat ramai golongan dewasa yang selesa dan memilih posisi ini juga.
Sempat juga mereka berseloroh…

Sumber: Facebook Public Health Malaysia


Adakah Normal Jika Bayi Tidur Berdengkur?

“Alahai comelnya Betty tidur. Siap menganga lagi. Penat sangat bermain lah tu sampai tidur berdengkur. Eh, bayi pun berdengkur juga ya. Ingatkan orang dewasa sahaja yang tidur berdengkur”
Tapi memang normal ke kalau bayi tidur berdengkur? Atau sebenarnya ‘baby’ ada masalah pernafasan yang kita tak tahu? Perlu atau tidak jumpa doktor?

Tidur berdengkur di kalangan bayi adalah normal kerana ruang pernafasannya masih kecil dan sempit.
Saiz badan yang kecil juga menyebabkan udara yang masuk dan keluar melalui hidung serta mulut bergesel sehingga terhasillah pelbagai bunyi termasuk berdengkur.

Jadi, apa yang boleh kita lakukan jika bayi tidur berdengkur?
1. Tukar postur tidur
Foto Kredit: babypictureideas.com

Tanpa kita sedari, postur bayi sewaktu tidur sebenarnya mengganggu pengaliran udara keluar masuk.
Tukar postur tidur apabila bayi berdengkur sehingga tiada lagi bunyi dengkuran.
2. Dongakkan kepala bayi sewaktu tidur
Jika semua postur sudah dicuba dan bayi masih berdengkur, dongakkan kepalanya perlahan-lahan dan pegang buat seketika.
Ia akan membantu meluaskan lagi ruang pernafasan di hidung.
Lakukan kejap-kejap hingga dengkur bayi semakin berkurangan.
3. Periksa hidung
Bayi juga ada tahi hidung. Meskipun sedikit, tapi apabila tidak dibuang, makin banyak ia berkumpul dan boleh menghalang pengaliran udara keluar masuk.
Ini menyebabkan hidung tersumbat serta mengeluarkan bunyi.
4. Bersihkan bilik sebelum tidur
Foto Kredit: homefuly.com
Ada bayi yang begitu sensitif terhadap habuk hingga menyebabkan bayi tidur berdengkur.
Buang semua habuk dan debu dalam bilik setiap kali hendak tidurkan bayi kerana pencemaran udara boleh mengganggu hidung bayi.
5. Pasang ‘humidifier’
Foto Kredit: amazon.com
Hidung bayi amat sensitif terutamanya yang mempunyai alahan pada hama dan debu.
Apabila banyak pencemaran pada bilik tidurnya, hidung bayi lebih mudah tersumbat dan mengeluarkan bunyi.
Titisan-titisan air daripada pelembap udara atau ‘humidifier’ mampu memberi sedikit kelegaan kepada bayi.
6. Lap dengan air suam
Sebelum tidur, lap badan bayi dengan air suam terutamanya di bahagian hidung lebih-lebih lagi jika dia selesema.
Air suam membantu mencairkan mukus atau kerak-kerak dalam hidung bayi, sekali gus mengelakkan bayi tidur berdengkur.
Foto Kredit: homeremediesforsnoring.com
Dapatkan rawatan lanjut
Semakin meningkat usia, ruang pernafasannya juga turut membesar.
Biasanya bayi sudah tidak lagi tidur berdengkur apabila ruang pernafasannya menjadi semakin luas.
Tapi jika masalah berdengkur makin berterusan biarpun usianya semakin bertambah, maka bawalah anak membuat pemeriksaan.


Normal Ke Ada Keputihan Walaupun Ketika Hamil? Rupanya Ini Puncanya…

“Alamak, ada keputihan ketika hamil ni kena buat apa?”
Seringkali kita dengar masalah keputihan ini berlaku dalam kalangan wanita. Malah, masalah keputihan ini juga menjadi kebiasaan untuk berlaku dalam kehidupan seharian wanita tambah-tambah pula ketika badan letih.

Namun, ramai dalam kalangan wanita yang beranggapan bahawa keputihan tidak akan berlaku ketika anda sedang hamil dan ternyata anda salah.
Jadi, bahaya atau tidak alami keputihan ketika sedang hamil ini? Normal atau tidak?

NORMAL KE ADA KEPUTIHAN KETIKA HAMIL?

Menurut kajian yang dilakukan oleh NHS UK, adalah normal bagi wanita hamil mengalami keputihan. Malah, ada juga yang mengalami keputihan lebih banyak dari sebelumnya. Kalau anda nak tahu, keputihan yang sihat selalunya kelihatan nipis, putih jernih dan tidak berbau.
Tetapi, penting juga untuk ibu hamil kenalpasti bilakah sepatutnya untuk anda risau jika mengalami keputihan yang melampau. Awas jika anda mempunyai keputihan seperti ini:
-Berbau busuk
-Warna kehijauan atau kekuningan
-Gatal dan pedih sekitar kawasan Miss V
-Sakit ketika kencing
Ini menandakan bahawa Miss V anda mengalami jangkitan kuman dan perlu mendapat rawatan segera. Paling merisaukan sekali adalah jika keputihan yang dialami turut mengeluarkan keputihan berdarah, segera dapatkan pemeriksaan pakar ya!
Menurut laporan pakar, ianya merupakan proses yang normal bagi wanita hamil dan juga bukan hamil. Sebenarnya keputihan ini dapat membantu mengelakkan sebarang kuman untuk masuk ke dalam kandungan bayi melalui vagina.
Jangan terkejut pula apabila anda hampir sampai ke akhir bulan kandungan, jumlah keputihan kelihatan lebih banyak dari biasa. Kebiasaanya, keputihan yang dialami ketika ini akan mempunyai tekstur seperti jeli warna merah jambu dan melekit. Ini yang menandakan bahawa anda perlu ‘bersiap sedia’ menunggu masa sahaja bagi melahirkan anak. Keputihan sebegini selalunya akan keluar beberapa hari sebelum anda dimasukkan ke labour room.
MACAM MANA NAK ELAK PERKARA INI?

Walaupun ini merupakan perkara normal tetapi sudah pasti anda akan rasa rimas dengan kehadiran keputihan ini bukan? Mana tidaknya, asyik kerap sangat basah di bahagian seluar kemudian akan gatal-gatal! Jangan risau, ada beberapa cara yang anda boleh lakukan bagi menangani masalah ini.
1. Mandi dengan kerap
2. Pakai pakaian dalam dari materia jenis cotton supaya kulit mudah bernafas.
4. Elak menggunakan produk mencuci vagina melainkan anda telah mendapat nasihat dari pakar.
5. Pastikan cuci bahagian vagina dengan bersih selepas membuang air kecil.
6.Makan makanan berkhasiat dan kawal pengambilan gula yang tinggi.
*Jangan risau bila ada keputihan tu ya! Pastikan juga untuk periksa secara berkala kalau ada masalah dengan keputihan tersebut.
Sumber: NHS UK, CKBHospital